ส่วนที่ 2

การจัดการและการกำกับดูแลกิจการ

7.  ) ข้อมูลหลักทรัพย์และผู้ถือหุ้น

    1.  หลักทรัพย์ของบริษัทฯ

บริษัทฯ มีทุนจดทะเบียน 140,000,000 บาท เรียกชำระแล้ว 140,000,000 บาท เป็นหุ้นสามัญ
140,000,000 หุ้น มูลค่าที่ตราไว้หุ้นละ 1 บาท

2.  ผู้ถือหุ้น

ผู้ถือหุ้นรายใหญ่ 10 รายแรกของบริษัท ณ วันที่ 10 มีนาคม 2560 มีดังนี้

  ------ ------------------------------------------- ------------ --------
  ลำดับ   ชื่อผู้ถือหุ้น                                     จำนวนหุ้น      ร้อยละ

  1      บริษัท เอบิโก้ โฮลดิ้งส์ จำกัด (มหาชน)              37,550,000   26.82

  2      นางกมลฉัตร จึงรุ่งเรืองกิจ                        27,174,700   19.41

  3      บริษัท ไทยเอ็นวีดีอาร์ จำกัด                       7,607,304    5.43

  4      นางจินตนา บุญรัตน์                              3,790,650    2.71

  5      กองทุนสำรองเลี้ยงชีพ                            3,646,200    2.60
         ทิสโก้มาสเตอร์ร่วมทุนซึ่งจดทะเบียนแล้ว                            

  6      นายวัฒน์ จิราธิวัฒน์                              3,298,950    2.36

  7      นายพิชัย จิราธิวัฒน์                              3,298,950    2.36

  8      นายกอบชัย จิราธิวัฒน์                            3,203,950    2.29

  9      HSBC BANK PLC-HSBC GLOBAL INVESTMENT        2,997,500    2.14

  10     บริษัท เอฟดับบลิวดี ประกันชีวิต จำกัด(มหาชน)         2,268,900    1.62

                                                                  
  ------ ------------------------------------------- ------------ --------

สรุปรายการเปลี่ยนแปลงการถือครองหลักทรัพย์ของกรรมการและผู้บริหาร ระหว่างปี 2559 มีดังนี้

+---------------------------+-------------+------------+-------------+
| ชื่อ-นามสกุล                 | จำนวนหุ้น     |            |             |
|                           | ที่ถือครองคิดเป |            |             |
|                           | ็นสัดส่วนร้อยละ |            |             |
+---------------------------+-------------+------------+-------------+
|                           | 1 ม.ค. 2559 | เพิ่ม (ลด)   | 31 ธ.ค.     |
|                           |             |            | 2559        |
|                           |             | ระหว่างปี    |             |
+---------------------------+-------------+------------+-------------+
| กรรมการ                   |             |            |             |
+---------------------------+-------------+------------+-------------+
| 1. นายฉัตรชัย บุญรัตน์         | -           | -          | -           |
+---------------------------+-------------+------------+-------------+
| 2. นางจินตนา บุญรัตน์         | 2.69        | 0.02       | 2.71        |
+---------------------------+-------------+------------+-------------+
| 3. นายพิชัย จิราธิวัฒน์         | 2.36        | -          | 2.36        |
+---------------------------+-------------+------------+-------------+
| 4. นางสาวรุ่งฉัตร บุญรัตน์      | 0.12        | 0.13       | 0.25        |
+---------------------------+-------------+------------+-------------+
| 5. นายโอภาส โลพันธ์ศรี       | -           | -          | -           |
+---------------------------+-------------+------------+-------------+
| 6. นายกิตติ วิไลวรางกูร       | -           | -          | -           |
+---------------------------+-------------+------------+-------------+
| 7. นางสาวณัฐรินทร์ ตาลทอง    | -           | -          | -           |
+---------------------------+-------------+------------+-------------+
| 8. นางสาวนาฏ ฟองสมุทร      | -           | 0.02       | 0.02        |
+---------------------------+-------------+------------+-------------+
| 9. นายกฤษฎ์ ฉันทจิรพร        | -           | -          | -           |
+---------------------------+-------------+------------+-------------+
| ผู้บริหาร*                   |             |            |             |
+---------------------------+-------------+------------+-------------+
| 1. คุณภัทร ตะนังสูงเนิน        | -           | -          | -           |
+---------------------------+-------------+------------+-------------+
| 2. คุณศิริวดี แสวงดี           | -           | -          | -           |
+---------------------------+-------------+------------+-------------+
| 3. คุณไพบูลย์ เพ็ชรเหลือง      | -           | -          | -           |
+---------------------------+-------------+------------+-------------+
| 4. คุณพัชรินทร์ อรัญวัฒน์        | -           | -          | -           |
+---------------------------+-------------+------------+-------------+
| 5. คุณสิริเพ็ญ ตันติเวชอภิกุล     | -           | -          | -           |
+---------------------------+-------------+------------+-------------+
| 6. คุณไพฑูรย์ เอี่ยมศิริกุลมิตร    | -           | -          | -           |
+---------------------------+-------------+------------+-------------+
| 7. คุณประยูร ยาวิชัย          | -           | -          | -           |
+---------------------------+-------------+------------+-------------+
| 8. คุณณัฐพล สุวรรณศิริ         | -           | -          | -           |
+---------------------------+-------------+------------+-------------+
| 9. คุณสุรเดช ศรีสุวรรณ        | -           | -          | -           |
+---------------------------+-------------+------------+-------------+

*ผู้บริหารตามนิยามของสำนักงาน ก.ล.ต. ที่ดำรงตำแหน่งณ.31 ธันวาคม 2559

3.  การออกหลักทรัพย์อื่น

ไม่มี

4.  นโยบายการจ่ายเงินปันผล

นโยบายการจ่ายปันผลของบริษัท

“ บริษัทมีนโยบายจ่ายเงินปันผล ในอัตราไม่น้อยกว่าร้อยละ 50
ของกำไรสุทธิจากการดำเนินงานปรกติตามงบการเงินรวม หลังหักภาษีเงินได้
และเงินสำรองทุกประเภทตามที่กฎหมายและบริษัทกำหนดไว้ อย่างไรก็ตาม
การจ่ายเงินปันผลดังกล่าวจะต้องพิจารณาถึงกระแสเงินสด
แผนการลงทุนของบริษัทและบริษัทในเครือ รวมถึงความจำเป็นและความเหมาะสมอื่นๆ ในอนาคต”

นโยบายการจ่ายปันผลของบริษัทย่อย

ไม่มี

อัตราการจ่ายเงินปันผลในรอบ 3 ปีที่ผ่านมา

+------------+----------------+-------------------+------------------+
| ปี          | อัตรากำไรต่อหุ้น   | อ                 | อัตราการจ่าย       |
|            |                | ัตราการจ่ายปันผลต่อหุ้น | เงินปันผลต่อกำไรสุทธิ |
|            | (บาท/หุ้น)       |                   | (ร้อยละ)          |
|            |                | (บาท/หุ้น)          |                  |
+------------+----------------+-------------------+------------------+
| 2557       | 2.22           | 1.11              | 50               |
+------------+----------------+-------------------+------------------+
| 2558       | 2.37           | 1.20              | 50               |
+------------+----------------+-------------------+------------------+
| 2559*      | 3.79           | 1.90              | 50               |
+------------+----------------+-------------------+------------------+

หมายเหตุ:* ที่ประชุมคณะกรรมการบริษัท ครั้งที่ 1/2560 เมื่อวันที่ 23 กุมภาพันธ์ 2560
ได้มีมติจ่ายปันผลสำหรับผลประกอบการปี 2559 แก่ผู้ถือหุ้นของบริษัทในอัตราหุ้นละ 1.90 บาท
โดยให้นำเสนอที่ประชุมผู้ถือหุ้นสามัญประจำปี 2560 ในวันที่ 25 เมษายน 2560
เพื่อพิจารณาอนุมัติต่อไป ทั้งนี้
คณะกรรมการบริษัทได้อนุมัติให้จ่ายเงินปันผลระหว่างกาลสำหรับผลประกอบการครึ่งปีแรก 2559
ในอัตราหุ้นละ 0.75 บาท จึงคงเหลือจ่ายเงินปันผลให้กับผู้ถือหุ้นอีก 1.15 บาทต่อหุ้น

8. โครงสร้างการจัดการ องค์กร

โครงสร้างการจัดการ บริษัท มาลีกรุ๊ป จำกัด (มหาชน) ปัจจุบันแบ่งออกเป็น 13 สายงาน

โครงสร้างองค์กร

โครงสร้างการจัดการของบริษัทฯประกอบด้วย คณะกรรมการบริษัท คณะกรรมการบริหาร
คณะกรรมการตรวจสอบ คณะกรรมการสรรหาและพิจารณาค่าตอบแทน
และคณะกรรมการบริหารความเสี่ยง
โดยคณะกรรมการบริษัทและผู้บริหารของบริษัทประกอบด้วยผู้ทรงคุณวุฒิที่มีคุณสมบัติตามมาตรา 68
แห่งพระราชบัญญัติมหาชนจำกัด พ.ศ.2535 และตามประกาศคณะกรรมการกำกับตลาดทุนที่เกี่ยวข้อง
ทั้งนี้ โครงสร้างการบริหารงานของคณะกรรมการบริษัทมีความหลากหลาย ในด้านทักษะ
ประกอบด้วยผู้ทรงคุณวุฒิทางด้านการผลิต ซัพพลายเชน การเงิน และบัญชี กฎหมาย
และด้านการกำกับดูแลกิจการ ซึ่งคณะกรรมการต้องประกอบไปด้วยกรรมการอิสระอย่างน้อย 1 ใน
3 ของกรรมการทั้งหมด โดยมีจำนวนไม่น้อยกว่า 3 ท่าน และมีกรรมการที่เป็นผู้หญิงอย่างน้อย 1
ท่านตามหลักการกำกับดูแลกิจการที่ดี ซึ่งรายนามของคณะกรรมการบริษัท
ข้อมูลการดำรงตำแหน่งและรายละเอียดการเข้าร่วมประชุมในปี 2559 มีดังต่อไปนี้

8.1 คณะกรรมการบริษัท

ปัจจุบัน คณะกรรมการบริษัท มีจำนวน 9 ท่านประกอบด้วย

  -------------------- -------------------------------------- -----------------
  รายชื่อ                ตำแหน่ง                                 การเข้าร่วมประชุมปี
                                                              2559

  1. นายฉัตรชัย บุญรัตน์    ประธานกรรมการ / ประธานกรรมการบริหาร     5/5

  2. นางจินตนา บุญรัตน์    กรรมการ/ กรรมการบริหาร/                 5/5
                       กรรมการสรรหาและพิจารณาค่าตอบแทน          

  3. นายพิชัย จิราธิวัฒน์    กรรมการ/ กรรมการบริหาร                  5/5

  4. นายกิตติ วิไลวรางกูร  กรรมการ/ กรรมการบริหาร/                 5/5
                       กรรมการบริหารความเสี่ยง                   

  5. นางสาวณัฐรินทร์      กรรมการ/ ประธานกรรมการตรวจสอบ/         5/5
  ตาลทอง               กรรมการบริหารความเสี่ยง/                  
                       กรรมการสรรหาและพิจารณาค่าตอบแทน/         
                       กรรมการอิสระ                            

  6. นางสาวนาฏ ฟองสมุทร กรรมการ/                               4/5
                       ประธานกรรมการสรรหาและพิจารณาค่าตอบแทน/   
                       กรรมการตรวจสอบ/ กรรมการบริหารความเสี่ยง/  
                       กรรมการอิสระ                            

  7. นายกฤษฎ์ ฉันทจิรพร   กรรมการ/ ประธานกรรมการบริหารความเสี่ยง/   5/5
                       กรรมการตรวจสอบ/                        
                       กรรมการสรรหาและพิจารณาค่าตอบแทน/         
                       กรรมการอิสระ                            

  8. นางสาวรุ่งฉัตร บุญรัตน์ กรรมการ/ กรรมการบริหาร                  4/5

  9. นายโอภาส โลพันธ์ศรี  กรรมการ/ กรรมการบริหาร                  -

  10.นายกอบชัย จิราธิวัฒน์  กรรมการ                                4/4
  -------------------- -------------------------------------- -----------------

หมายเหตุ

นายกอบชัย จิราธิวัฒน์ ลาออกเมื่อวันที่ 12 ตุลาคม 2559 เนื่องด้วยภาระกิจส่วนตัวเพิ่มขึ้น

นายโอภาส โลพันธ์ศรี เข้ารับตำแหน่งกรรมการบริษัทตั้งแต่วันที่ 10 พฤศจิกายน 2559
ทดแทนกรรมการที่ขอลาออก

โดยมี นายไพฑูรย์ เอี่ยมศิริกุลมิตร เป็นเลขานุการบริษัท

กรรมการผู้มีอำนาจลงนามผูกพันบริษัท

กรรมการผู้มีอำนาจลงลายมือชื่อแทนบริษัทฯ

1.  นายฉัตรชัย บุญรัตน์

2.  นางจินตนา บุญรัตน์

3.  นายกิตติ วิไลวรางกูร

4.  นายพิชัย จิราธิวัฒน์

5.  นางสาวรุ่งฉัตร บุญรัตน์

6.  นายโอภาส โลพันธ์ศรี

  กรรมการสองคนในหกคนนี้ลงลายมือชื่อร่วมกันและประทับตราสำคัญของบริษัทฯ

วาระการดำรงตำแหน่งกรรมการบริษัท

ในการประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่งหนึ่งในสาม (1 ใน 3)
เป็นอัตรา ถ้าจำนวนกรรมการที่จะแบ่งออกให้ตรงเป็นสามส่วนไม่ได้
ก็ให้ออกโดยจำนวนใกล้ที่สุดกับส่วนหนึ่งในสาม
กรรมการผู้ออกจากตำแหน่งตามข้อนี้อาจได้รับเลือกตั้งให้เข้ารับตำแหน่งอีกก็ได้

ในกรณีที่ตำแหน่งกรรมการว่างลงเพราะเหตุอื่น นอกจากถึงคราวออกตามวาระ
ให้คณะกรรมการเลือกบุคคลใดบุคคลหนึ่ง
ซึ่งมีคุณสมบัติและไม่มีลักษณะต้องห้ามตามกฎหมายว่าด้วยบริษัทมหาชนจำกัด
เข้าเป็นกรรมการแทนในการประชุมคณะกรรมการคราวถัดไปเว้นแต่วาระของกรรมการจะเหลือน้อยกว่าสองเดือน
(2 เดือน) บุคคลซึ่งเข้าเป็นกรรมการแทนดังกล่าว
จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน
มติของคณะกรรมการนั้น ต้องประกอบด้วยคะแนนเสียงไม่น้อยกว่าสามในสี่ (3 ใน 4)
ของจำนวนกรรมการที่ยังเหลืออยู่

ขอบเขตอำนาจหน้าที่ของกรรมการบริษัท

คณะกรรมการบริษัท มีคณะกรรมการประกอบด้วยกรรมการที่เป็นและไม่เป็นผู้บริหาร
โดยมีอำนาจและหน้าที่ในการจัดการและดำเนินกิจการของบริษัทฯ ให้เป็นไปตามกฎหมาย
วัตถุประสงค์ ข้อบังคับ และมติของที่ประชุมผู้ถือหุ้น ในการปฏิบัติงานตามหน้าที่นั้น
คณะกรรมการอาจมอบหมายให้กรรมการคนใดคนหนึ่งหรือหลายคน
หรือบุคคลอื่นไปปฏิบัติอย่างใดอย่างหนึ่งแทนกรรมการก็ได้ คณะกรรมการของบริษัทฯ
ต้องจัดให้มีการประชุมอย่างน้อยสามเดือนต่อครั้ง และกรรมการผู้มีอำนาจลงนามตามหนังสือรับรอง
มีอำนาจลงลายมือชื่อและประทับตราสำคัญของบริษัทในเอกสาร ตราสาร
หรือหนังสือสำคัญอื่นใดผูกพันบริษัทได้ ที่ประชุมผู้ถือหุ้นหรือคณะกรรมการอาจกำหนด
และแก้ไขเปลี่ยนแปลงชื่อกรรมการผู้มีอำนาจลงนามผูกพันบริษัท พร้อมประทับตราสำคัญของบริษัทได้
บริษัทห้ามมิให้กรรมการประกอบกิจการอันมีสภาพอย่างเดียวกัน
และเป็นการแข่งขันกับกิจการของบริษัท
หรือเข้าเป็นหุ้นส่วนในห้างหุ้นส่วนสามัญหรือเป็นหุ้นส่วนไม่จำกัดความรับผิดชอบในห้างหุ้นส่วนจำกัด
หรือเป็นกรรมการของบริษัทเอกชนที่ประกอบกิจการอันมีสภาพอย่างเดียวกัน
และเป็นการแข่งขันกับกิจการของบริษัท เว้นแต่จะได้แจ้งให้ที่ประชุมผู้ถือหุ้นทราบก่อนที่จะมีมติแต่งตั้ง
ให้กรรมการแจ้งให้บริษัทฯ ทราบโดยมิชักช้า เมื่อกรรมการมีส่วนได้เสียในสัญญาใดๆ ที่บริษัทฯ
ได้ทำขึ้น หรือถือหุ้น หรือหุ้นกู้ในบริษัทฯ และบริษัทในเครือในจำนวนที่เพิ่มขึ้นหรือลดลง
โดยหน้าที่ความรับผิดชอบด้านการจัดการที่สำคัญมีลักษณะเฉพาะดังนี้

-   สอบทานและให้แนวทางเกี่ยวกับกลยุทธ์ของบริษัท แผนการปฏิบัติงานที่สำคัญ
    นโยบายด้านความเสี่ยง งบประมาณประจำปี และแผนธุรกิจ
    กำหนดเป้าหมายของผลการปฏิบัติงาน สังเกตการนำไปปฏิบัติ และดูแลรายจ่ายลงทุนที่สำคัญ
    รวมทั้งการเข้าร่วมทุน และขายกิจการ

-   คัดเลือกกำหนดค่าตอบแทนและประเมินผลงานของผู้บริหารสม่ำเสมอ (หรือถอดถอนหาจำเป็น)
    และทบทวนการวางแผนสืบทอดงานให้มีความต่อเนื่อง

-   สอบทานค่าตอบแทนของกรรมการและผู้บริหาร
    และดูให้แน่ใจว่าคณะกรรมการมีกระบวนการสรรหากรรมการอย่างเป็นทางการและโปร่งใส

-   ให้ความมั่นใจว่าระบบบัญชีการรายงานทางการเงินและการสอบบัญชีมีความน่าเชื่อถือ
    รวมทั้งดูแลให้มีกระบวนการในการประเมินความเพียงพอของการควบคุมภายใน
    การบริหารความเสี่ยง การควบคุมการเงิน และการปฏิบัติตามกฎหมาย

-   สอดส่องดูแลและจัดการแก้ปัญหาความขัดแย้งทางผลประโยชน์ของฝ่ายจัดการ
    คณะกรรมการและผู้ถือหุ้น รวมทั้งการใช้สินทรัพย์ของบริษัทในทางมิชอบ
    และการกระทำที่ไม่ถูกต้องในรายการระหว่างบุคคลที่เกี่ยวโยงกัน

-   เสนอแต่งตั้งผู้สมควรเป็นกรรมการ และให้ความมั่นใจว่าโครงสร้างและวิธีปฏิบัติต่างๆ
    ของคณะกรรมการที่เป็นอยู่ได้ปูทางไว้สำหรับการกำกับดูแลกิจการที่เหมาะสม และ
    การปฏิบัติเป็นไปอย่างมีจริยธรรมที่ดี

-   กรรมการสามารถใช้ดุลยพินิจอย่างตรงไปตรงมาในธุรกิจการงานของบริษัทอย่างเป็นอิสระจากฝ่ายจัดการและกลุ่มที่มีผลประโยชน์อื่นใด
    กรรมการต้องอุทิศเวลาให้อย่างเพียงพอ
    และเอาใจใส่ในการปฏิบัติหน้าที่ตามความรับผิดชอบของตน

คณะกรรมการตรวจสอบ

ปัจจุบัน คณะกรรมการตรวจสอบ มีจำนวน 3 ท่านประกอบด้วย

+----------------------------------+-----------------------------------+
| 1.  นางสาวณัฐรินทร์ ตาลทอง          | ประธานกรรมการตรวจสอบ              |
+----------------------------------+-----------------------------------+
| 2.  นางสาวนาฏ ฟองสมุทร            | กรรมการตรวจสอบ                    |
+----------------------------------+-----------------------------------+
| 3.  นายกฤษฎ์ ฉันทจิรพร              | กรรมการตรวจสอบ                    |
+----------------------------------+-----------------------------------+

คณะกรรมการตรวจสอบประกอบด้วยกรรมการบริษัทที่เป็นกรรมการอิสระจำนวน 3 คน
โดยกรรมการ ตรวจสอบทุกคนมีความรู้ ความเข้าใจ และมีประสบการณ์การทำงาน โดยมี
นางสาวณัฐรินทร์ ตาลทอง ประธานกรรมการตรวจสอบ เป็นผู้มีความรู้
ความเชี่ยวชาญและประสบการณ์ด้านบริหารธุรกิจ มีความเชี่ยวชาญทางด้านบัญชีและการเงิน
และเป็น ผู้ทรงคุณวุฒิ ตลาดหลักทรัพย์ เอ็ม เอ ไอ (mai)
คณะกรรมการตรวจสอบจะทำหน้าที่สอบทานให้บริษัทฯ
มีรายงานทางการเงินอย่างถูกต้องและเพียงพอมีระบบควบคุมภายใน ระบบตรวจสอบภายใน
ที่เหมาะสมและมีประสิทธิผล ทั้งนี้ ในปี 2559
ที่ผ่านมาคณะกรรมการตรวจสอบได้มีการจัดประชุมจำนวน 4 ครั้ง

ขอบเขตอำนาจหน้าที่ของคณะกรรมการตรวจสอบ

-   สอบทานงบการเงินรายไตรมาส และงบการเงินประจำปี
    ร่วมกับผู้สอบบัญชีและผู้บริหารที่เกี่ยวข้อง เพื่อนำเสนอต่อคณะกรรมการบริษัทฯ
    ดูแลรายงานทางการเงินของบริษัทฯ ให้ตรงต่อความจริง ครบถ้วน เพียงพอและเชื่อถือได้

-   สอบทานให้บริษัทปฏิบัติตามข้อกำหนด
    และกฎหมายว่าด้วยหลักทรัพย์และตลาดหลักทรัพย์แห่งประเทศไทย

-   พิจารณาให้มีการเปิดเผยข้อมูล
    รวมถึงรายการที่เกี่ยวโยงหรือรายการที่อาจจะเป็นข้อขัดแย้งทางผลประโยชน์

-   ดูแลให้บริษัทมีระบบการควบคุมภายในที่เหมาะสมและมีประสิทธิภาพเพียงพอ

-   พิจารณาคัดเลือก/แต่งตั้ง/ถอดถอนผู้สอบบัญชี

-   สอบทานความเพียงพอของระบบควบคุมภายใน
    และสอบทานการบริหารความเสี่ยงที่สำคัญอย่างต่อเนื่องรวมทั้งให้ข้อเสนอแนะที่เป็นประโยชน์เพื่อลดความเสี่ยงนั้น

-   พิจารณาความเป็นอิสระของหน่วยงานตรวจสอบภายใน
    ให้ความเห็นชอบการแต่งตั้ง/โยกย้าย/เลิกจ้างหัวหน้าสายงานที่ปฏิบัติหน้าที่ผู้ตรวจสอบภายใน

-   พิจารณาแผนงานการตรวจสอบประจำปี การติดตามการดำเนินงานโครงการการลงทุนต่างๆ
    รับทราบรายงานการตรวจสอบและแนวทางการปรับปรุงแก้ไขจากผู้ตรวจสอบภายในพร้อมทั้งเสนอแนะในบางประเด็น

คณะกรรมการบริหาร

ปัจจุบัน คณะกรรมการบริหาร มีจำนวน 6 ท่านประกอบด้วย

  --------------------------------- -------------------------------------
  1. นายฉัตรชัย บุญรัตน์                 ประธานกรรมการบริหาร

  2. นางจินตนา บุญรัตน์                 กรรมการ

  3. นายพิชัย จิราธิวัฒน์                 กรรมการ

  4. นายกิตติ วิไลวรางกูร               กรรมการ

  5. นางสาวรุ่งฉัตร บุญรัตน์              กรรมการ
  --------------------------------- -------------------------------------

6. นายโอภาส โลพันธ์ศรี กรรมการ

ขอบเขตอำนาจหน้าที่ของคณะกรรมการบริหาร

-   ช่วยเหลือคณะกรรมการบริษัทฯ ในการบริหารจัดการ โดยจัดให้มีกลยุทธ์
    และนโยบายในการประกอบธุรกิจ เพื่อให้บรรลุเป้าหมาย
    ตามที่ได้รับอนุมัติจากคณะกรรมการบริษัท

-   พิจารณางบประมาณประจำปีของบริษัทฯ ก่อนนำเสนอต่อที่ประชุมคณะกรรมการบริษัท
    เพื่อพิจารณาอนุมัติ

-   จัดเตรียมกลยุทธ์ แผนธุรกิจและการดำเนินงาน เสนอต่อที่ประชุมคณะกรรมการบริษัท
    เพื่อพิจารณาอนุมัติ

-   พิจารณาการเริ่มดำเนินธุรกิจใหม่ๆ ของบริษัท เพื่อให้เป็นไปตามนโยบายของบริษัทฯ
    ก่อนนำเสนอต่อที่ประชุมคณะกรรมการบริษัทฯ เพื่อพิจารณาอนุมัติ

-   ทบทวนการดำเนินธุรกิจทั้งที่เป็นธุรกรรมปกติและที่มิใช่ธุรกรรมปกติของแต่ละสายงานธุรกิจเป็นระยะๆ

-   ทบทวนและให้ความเห็นต่อรายงานผลกำไรขาดทุนประจำเดือนที่รายงานโดยฝ่ายบริหาร

-   ปฏิบัติการอื่นใดตามที่คณะกรรมการบริษัทมอบหมายและคณะกรรมการบริหาร เห็นชอบด้วย

คณะกรรมการสรรหาและพิจารณาค่าตอบแทน

ปัจจุบัน คณะกรรมการสรรหาและพิจารณาค่าตอบแทน มีจำนวน 4 ท่านประกอบด้วย

+------------------------------+---------------------------------------+
| 1. นางสาวนาฏ ฟองสมุทร         | ประธานกรรมการสรรหาและพิจารณาค่าตอบแทน   |
+------------------------------+---------------------------------------+
| 2. นางจินตนา บุญรัตน์            | กรรมการ                               |
+------------------------------+---------------------------------------+
| 3. นางสาวณัฐรินทร์ ตาลทอง       | กรรมการ                               |
+------------------------------+---------------------------------------+
| 4.  นายกฤษฎ์ ฉันทจิรพร          | กรรมการ                               |
+------------------------------+---------------------------------------+

ขอบเขตอำนาจหน้าที่ของคณะกรรมการสรรหาและคณะกรรมการพิจารณาค่าตอบแทน

-   พิจารณาคัดเลือกและกลั่นกรองบุคคลที่คุณสมบัติเหมาะสมเป็นกรรมการบริษัท
    และเสนอแนะต่อคณะกรรมการบริษัทให้นำชื่อเสนอต่อที่ประชุมผู้ถือหุ้นเลือกตั้งให้ดำรงตำแหน่ง

-   พิจารณา คัดเลือกและกลั่นกรองบุคคลที่คุณสมบัติเหมาะสมเป็นกรรมการผู้จัดการ
    และเสนอแนะต่อ

  คณะกรรมการบริษัทให้อนุมัติ

-   นำเสนอแนวทางในการกำหนดหลักเกณฑ์การพิจารณาค่าตอบแทนสำหรับผู้บริหารระดับจัดการของบริษัท

-   พิจารณากลั่นกรองอัตราค่าตอบแทนกรรมการ
    เพื่อเสนอแนะให้คณะกรรมการบริษัทเพื่อขออนุมัติต่อที่ ประชุมผู้ถือหุ้น

-   นำเสนอแนวทางออกใบสำคัญแสดงสิทธิซื้อหุ้นของกรรมการและพนักงาน
    เพื่อนำเสนอคณะกรรมการ บริษัทและผู้ถือหุ้น และคณะกรรมการ กลต. อนุมัติ

-   พิจารณาจัดสรรใบสำคัญแสดงสิทธิซื้อหุ้นของกรรมการและพนักงานที่ได้รับอนุมัติ
    ให้แก่กรรมการและพนักงานให้เป็นไปตามวัตถุประสงค์ของโครงการ

-   การประชุมคณะกรรมการสรรหาและพิจารณาค่าตอบแทน ปี 2559
    มีการจัดประชุมคณะกรรมการสรรหาและพิจารณาค่าตอบแทน 2 ครั้ง

การสรรหากรรมการและผู้บริหาร

การแต่งตั้งกรรมการของบริษัทฯให้กระทำโดยที่ประชุมผู้ถือหุ้น
ซึ่งบุคคลที่ดำรงตำแหน่งกรรมการบริษัท ต้องมีคุณสมบัติ และไม่มีลักษณะต้องห้ามที่กฎหมายกำหนด
โดยคณะกรรมการบริษัท มีจำนวนไม่น้อยกว่าห้าคน (5 คน) เลือกตั้งโดยที่ประชุมผู้ถือหุ้น
ทั้งนี้ตามหลักเกณฑ์และวิธีการดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ในการเลือกกรรมการ อาจใช้วิธีออกเสียงลงคะแนนเลือกกรรมการเป็นรายบุคคล คราวละคน
    หรือคราวละหลายๆ คน ตามแต่ที่ประชุมผู้ถือหุ้นจะเห็นสมควร แต่ในการลงมติแต่ละครั้ง
    ผู้ถือหุ้นต้องออกเสียงด้วยคะแนนที่มีตามข้อ 1 ทั้งหมด
    จะแบ่งคะแนนเสียงแก่คนใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่ากับจำนวนที่พึงจะมี หรือพึงจะเลือกตั้งในครั้งนั้น
    ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่า
    เกินกว่าจำนวนกรรมการที่พึงจะมีหรือพึงจะเลือกตั้งในครั้งนั้น
    ให้ประธานที่ประชุมเป็นผู้ออกเสียงชี้ขาด

  ในการประชุมสามัญผู้ถือหุ้นประจำปีทุกครั้ง ให้กรรมการออกจากตำแหน่งหนึ่งในสาม (1 ใน 3)
  เป็นอัตรา ถ้าจำนวนกรรมการที่จะแบ่งออกให้ตรงเป็นสามส่วนไม่ได้
  ก็ให้ออกโดยจำนวนใกล้ที่สุดกับส่วนหนึ่งในสาม
  กรรมการผู้ออกจากตำแหน่งตามข้อนี้อาจได้รับเลือกตั้งให้เข้ารับตำแหน่งอีกก็ได้

  ในกรณีที่ตำแหน่งกรรมการว่างลงเพราะเหตุอื่น นอกจากถึงคราวออกตามวาระ
  ให้คณะกรรมการเลือกบุคคลใดบุคคลหนึ่งซึ่งมีคุณสมบัติและไม่มีลักษณะต้องห้ามตามกฎหมายว่าด้วยบริษัท
  มหาชน จำกัด เข้าเป็นกรรมการแทนในการประชุมคณะกรรมการคราวถัดไป
  เว้นแต่วาระของกรรมการจะเหลือน้อยกว่าสองเดือน (2 เดือน)
  บุคคลซึ่งเข้าเป็นกรรมการแทนดังกล่าว
  จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน
  มติของคณะกรรมการนั้น ต้องประกอบด้วยคะแนนเสียงไม่น้อยกว่าสามในสี่ (3 ใน 4)
  ของจำนวนกรรมการที่ยังเหลืออยู่

นิยามกรรมการอิสระ

นิยามกรรมการอิสระของบริษัทฯ
ซึ่งเป็นไปตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย

-   ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัทฯ บริษัทใหญ่ บริษัทย่อย
    บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัทฯ ทั้งนี้
    ให้นับรวมการถือหุ้นของผู้ที่เกี่ยวข้องของกรรมการอิสระรายนั้น ๆ ด้วย

-   ไม่เป็นหรือเคยเป็นกรรมการที่มีส่วนร่วมในการบริหารงาน ลูกจ้าง พนักงาน
    ที่ปรึกษาที่ได้รับเงินเดือนประจำ หรือผู้มีอำนาจควบคุมของบริษัทฯ บริษัทใหญ่ บริษัทย่อย
    บริษัทร่วม บริษัทย่อยลำดับเดียวกัน ผู้ถือหุ้นรายใหญ่ หรือผู้มีอำนาจควบคุมของบริษัทฯ
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

-   ไม่เป็นบุคคลที่มีความสัมพันธ์ทางสายโลหิต
    หรือโดยการจดทะเบียนตามกฎหมายในลักษณะที่เป็นบิดามารดา คู่สมรส พี่น้อง และบุตร
    รวมทั้งคู่สมรสของบุตร ของผู้บริหาร ผู้ถือหุ้นรายใหญ่ ผู้มีอำนาจควบคุม
    หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัทฯ หรือบริษัทย่อย

-   ไม่มีหรือเคยมีความสัมพันธ์ทางธุรกิจกับบริษัทฯ บริษัทใหญ่ บริษัทย่อย บริษัทร่วม
    ผู้ถือหุ้นรายใหญ่

  หรือผู้มีอำนาจควบคุมของบริษัทฯ
  ในลักษณะที่อาจเป็นการขัดขวางการใช้วิจารณญาณอย่างอิสระของ

  กรรมการอิสระ รวมทั้งไม่เป็นหรือเคยเป็นผู้ถือหุ้นที่มีนัย
  หรือผู้มีอำนาจควบคุมของผู้ที่มีความสัมพันธ์

  ทางธุรกิจกับบริษัท ฯ บริษัทใหญ่ บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของ

  บริษัทฯ เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

-   ไม่เป็นหรือเคยเป็นผู้สอบบัญชีของบริษัทฯ บริษัทใหญ่ บริษัทย่อย บริษัทร่วม ผู้ถือหุ้นรายใหญ่
    หรือผู้มีอำนาจควบคุมของบริษัทฯ และไม่เป็นผู้ถือหุ้นที่มีนัย ผู้มีอำนาจควบคุม
    หรือหุ้นส่วนของสำนักงานสอบบัญชีซึ่งมีผู้สอบบัญชีของบริษัทฯ บริษัทย่อย บริษัทร่วม
    ผู้ถือหุ้นรายใหญ่ หรือผู้มีอำนาจควบคุมของบริษัทฯ สังกัดอยู่
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

-   ไม่เป็นหรือเคยเป็นผู้ให้บริการทางวิชาชีพใด ๆ
    ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงินซึ่งได้รับค่าบริการเกินกว่า
    2 ล้านบาทต่อปีจากบริษัทฯ บริษัทใหญ่ บริษัทย่อย บริษัทร่วม ผู้ถือหุ้นรายใหญ่ หรือผู้
    มีอำนาจควบคุมของบริษัทฯ และไม่เป็นผู้ถือหุ้นที่มีนัย ผู้มีอำนาจควบคุม
    หรือหุ้นส่วนของผู้ให้บริการทางวิชาชีพนั้นด้วย
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

-   ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัทฯ ผู้ถือหุ้นรายใหญ่
    หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

-   ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทฯ
    หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน
    ลูกจ้าง พนักงาน ที่ปรึกษาที่ได้รับเงินเดือนประจำหรือถือหุ้นเกินร้อยละ 1
    ของจำนวนหุ้นที่มีสิทธิออกเสียงทั้งหมดของบริษัทอื่นซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทฯ
    หรือบริษัทย่อย

-   ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัทฯ

หลักเกณฑ์การคัดเลือกกรรมการอิสระ

1.  บุคลต้องมีคุณสมบัติของกรรมการตรงตามที่กำหนดไว้

2.  เป็นกรรมการที่สามารถปฏิบัติหน้าที่แสดงความคิดเห็น
    โดยใช้ดุลยพินิจของตนเองอย่างเป็นอิสระ
    และมีจริยธรรมโดยยึดถือประโยชน์ขององค์กรเป็นหลัก
    โดยไม่ได้คำนึงถึงเฉพาะประโยชน์ของผู้ถือหุ้นรายใหญ่ หรือผู้ถือหุ้นรายย่อยหรือตนเอง

3.  มีคุณสมบัติครบถ้วนตามที่ตลาดหลักทรัพย์ฯกำหนด และเป็นไปตามแนวปฏิบัติที่ดี ดังต่อไปนี้

    -   ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมด ในบริษัท บริษัทในเครือ
        บริษัทร่วมหรือบุคคลที่อาจมีความขัดแย้ง (นับรวมบุคคลที่เกี่ยวข้องมาตาร 258
        ตามกฎหมายหลักทรัพย์)

    -   ไม่มีส่วนร่วมในการบริหารงานรวมทั้งไม่เป็นลูกจ้าง พนักงาน
        ที่ปรึกษาที่ได้รับเงินเดือนประจำหรือผู้มีอำนาจควบคุมของบริษัท บริษัทในเครือ บริษัทร่วม
        หรือบุคคลที่อาจมีความขัดแย้งโดยต้องไม่มีผลประโยชน์หรือส่วนได้เสียในลักษณะดังกล่าวมาแล้วเป็นเวลาไม่น้อยกว่า
        2 ปี

    -   ไม่มีความสัมพันธ์ทางธุรกิจ
        ไม่มีผลประโยชน์หรือส่วนได้เสียไม่ว่าทางตรงหรือทางอ้อมทั้งในด้านการเงินและการบริหารงานของบริษัท
        บริษัทในเครือ บริษัทร่วม
        หรือบุคคลที่อาจมีความขัดแย้งในลักษณะที่จะทำให้ขาดความเป็นอิสระ

    -   ไม่เป็นญาติสนิทกับผู้บริหาร ผู้ถือหุ้นรายใหญ่ของบริษัท บริษัทในเครือ บริษัทร่วม
        หรือบุคคลที่อาจมีความขัดแย้ง
        และไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการ

  ผู้ถือหุ้นรายใหญ่

-   เปิดเผยความสัมพันธ์ใดๆ ที่อาจทำให้ขาดความเป็นอิสระ แก่คณะกรรมการบริษัท

คณะกรรมการบริหารความเสี่ยง

ปัจจุบัน คณะกรรมการบริหารความเสี่ยง มีจำนวน 4 ท่านประกอบด้วย

+----------------------------------+-----------------------------------+
| 1. นายกฤษฎ์ ฉันทจิรพร               | ประธานกรรมการบริหารความเสี่ยง        |
+----------------------------------+-----------------------------------+
| 2. นางสาวนาฏ ฟองสมุทร             | กรรมการ                           |
+----------------------------------+-----------------------------------+
| 3. นางสาวณัฐรินทร์ ตาลทอง           | กรรมการ                           |
+----------------------------------+-----------------------------------+
| 4.  นายกิตติ วิไลวรางกูร             | กรรมการ                           |
+----------------------------------+-----------------------------------+

ขอบเขตอำนาจหน้าที่ของคณะกรรมการบริหารความเสี่ยง

-   ช่วยเหลือคณะกรรมการบริษัท ในการบริหารจัดการความเสี่ยง
    โดยจัดให้มีกลยุทธ์และมาตรการในการควบคุมความเสี่ยง

-   ทบทวนความเสี่ยงต่างๆ ที่เกี่ยวข้องกับธุรกิจของบริษัทฯ กำหนดขอบเขตความเสี่ยงที่ยอมรับได้
    และควบคุมความเสี่ยงอย่างมีประสิทธิผล

-   ร่วมกับฝ่ายจัดการในการทบทวนกลยุทธ์
    รูปแบบและขั้นตอนในการปฏิบัติงานที่จะนำไปสู่การลดความเสี่ยงที่สำคัญของบริษัทฯ

-   ทบทวนรายงานของฝ่ายจัดการในเรื่องขั้นตอนที่ได้ดำเนินการ
    เพื่อการกำกับดูแลและควบคุมความเสี่ยงต่างๆ ของบริษัทฯ

-   ปฏิบัติการอื่นใดตามที่คณะกรรมการบริษัทมอบหมาย
    และคณะกรรมการบริหารความเสี่ยงเห็นชอบด้วย

8.2 ผู้บริหาร

ณ วันที่ 31 ธันวาคม 2559 บริษัทมีคณะผู้บริหารจำนวน 12 ท่าน ดังมีรายนามดังต่อไปนี้

+------------------------+---------------------------------------------+
| 1. นายฉัตรชัย บุญรัตน์      | ประธานเจ้าหน้าที่บริหาร                          |
+------------------------+---------------------------------------------+
| 2. นางสาวรุ่งฉัตร บุญรัตน์   | ประธานเจ้าหน้าที่ฝ่ายปฏิบัติการ                     |
+------------------------+---------------------------------------------+
| 3. นายโอภาส โลพันธ์ศรี    | รองกรรมการผู้จัดการบริหาร สายงานธุรกิจต่างประเทศ   |
+------------------------+---------------------------------------------+
| 4. นายภัทร ตะนังสูงเนิน    | รองกรรมการผู้จัดการบริหาร สายงานธุรกิจการเกษตร    |
+------------------------+---------------------------------------------+
| 5.  นางสาวศิริวดี แสวงดี   | รองกรรมการผู้จัดการอาวุโส สายงานซัพพลายเชน       |
+------------------------+---------------------------------------------+
| 6.  นายไพบูลย์ เพ็ชรเหลือง | รองกรรมการผู้จัดการอาวุโส สายงานการผลิต          |
+------------------------+---------------------------------------------+
| 7.  นางสาวพัชรินทร์       | รองกรรมการผู้จัดการอาวุโส สายงานวิจัยและพัฒนา      |
|     อรัญวัฒน์             |                                             |
+------------------------+---------------------------------------------+
| 8.  นางสิริเพ็ญ           | รองกรรมการผู้จัดการอาวุโส สายงานการเงินและบัญชี    |
|     ตันติเวชอภิกุล         |                                             |
|                        | รองกรรมการผู้จัดการ สายงานบริหารงานกลาง         |
| 9.  นายไพฑูรย์           |                                             |
|     เอี่ยมศิริกุลมิตร        | รองกรรมการผู้จัดการอาวุโส                       |
|                        | สายงานทรัพยากรบุคคลและธุรการ                   |
| 10. นายประยูร ยาวิชัย     |                                             |
|                        | รองกรรมการผู้จัดการอาวุโส                       |
| 11. นายณัฐพล สุวรรณสิริ    | สายงานกลยุทธ์และพัฒนาธุรกิจ                      |
+------------------------+---------------------------------------------+
| 12. นายสุรเดช ศรีสุวรรณ   | รองกรรมการผู้จัดการอาวุโส                       |
|                        | สายงานเทคโนโลยีสารสนเทศ                      |
+------------------------+---------------------------------------------+

ค่าตอบแทนผู้บริหาร

1.  ค่าตอบแทนที่เป็นตัวเงิน

บริษัทจ่ายค่าตอบแทนให้กรรมการบริหารและผู้บริหาร มีรายละเอียด ดังนี้

  --------------------------- -------------------- -----------------------
                              ปี 2559               

                              จำนวนราย             จำนวนเงิน (บาท)

  เงินเดือนและโบนัส              12                   42,601,205

  เงินสมทบกองทุนสำรองเลี้ยงชีพ     10                   780,128.76
  --------------------------- -------------------- -----------------------

  หมายเหตุ: ผู้บริหารจำนวน 13 ท่าน และกรรมการบริหาร จำนวน 5 ท่าน

2.  ค่าตอบแทนอื่นๆ

บริษัทมีรถยนต์ประจำตำแหน่งแก่ผู้บริหารระดับสูง
บริษัทไม่มีการให้ค่าตอบแทนแก่กรรมการหรือพนักงาน ในลักษณะหุ้น หุ้นกู้ หรือหลักทรัพย์อื่นใดๆ

8.3 เลขานุการบริษัท

ในการประชุมคณะกรรมการบริษัทครั้งที่ 2/2556 เมื่อวันที่ 13 พฤษภาคม 2556
คณะกรรมการบริษัทได้มีมติแต่งตั้ง นายไพฑูรย์ เอี่ยมศิริกุลมิตร ดำรงตำแหน่งเลขานุการบริษัท
โดยพระราชบัญญัติหลักทรัพย์และตลาดหลักทรัพย์ฉบับที่ 4 พ.ศ. 2551 มาตรา 89/15
บัญญัติให้คณะกรรมการต้องจัดให้มีเลขานุการบริษัทรับผิดชอบดำเนินการของบริษัทในนามของบริษัทหรือคณะกรรมการ
บริษัทได้แต่งตั้งบุคคลที่มีคุณวุฒิและประสบการณ์ที่เหมาะสมทำหน้าที่เลขานุการบริษัทโดยกำหนดคุณวุฒิ
และคุณสมบัติ ตลอดจนหน้าที่ความรับผิดชอบดังนี้

คุณวุฒิและคุณสมบัติ

-   ปริญญาตรี

-   มีความรู้เรื่องหลักกฎหมายต่าง ๆ ที่เกี่ยวข้องกับบริษัท และ ก.ล.ต.

-   มีมนุษยสัมพันธ์และความสามารถสื่อสารดี

-   มีความรู้เรื่องบรรษัทภิบาล

หน้าที่ความรับผิดชอบ

  1. จัดทำและเก็บรักษาเอกสารดังต่อไปนี้

-   ทะเบียนกรรมการ

-   หนังสือนัดประชุมคณะกรรมการ รายงานการประชุมคณะกรรมการ และรายงานประจำปี

  ของบริษัทฯ

-   หนังสือนัดประชุมผู้ถือหุ้น และรายงานการประชุมผู้ถือหุ้น

2. เก็บรักษารายงานการมีส่วนได้เสียที่รายงานโดยกรรมการหรือผู้บริหาร

  3. ดำเนินการอื่น ๆ ตามที่คณะกรรมการกำกับตลาดทุนประกาศกำหนด

  4. ดูแลเปิดเผยข้อมูล และการรายงานให้เป็นไปตามกฎหมายและระเบียบที่เกี่ยวข้องและการ

  กำกับดูแลกิจการที่ดี

8.4 ค่าตอบแทนกรรมการและผู้บริหาร

1) ค่าเบี้ยประชุมกรรมการรวมของกรรมการทุกท่านในปี 2559 จำนวน 9 ท่าน เท่ากับ
4,330,000 บาท

(โปรดดูรายละเอียดตามเอกสารแนบ)

2) ค่าตอบแทนรวมของกรรมการบริหารและผู้บริหารในปี 2559 จำนวน 12 ท่าน เท่ากับ
42,601,205

บาท (ณ. 1 มกราคม 2560 มีผู้บริหารอยู่ 13 ท่าน และรวมกรรมการบริหาร 6 ท่าน)

3) ค่าตอบแทนอื่น ๆ

กองทุนสำรองเลี้ยงชีพของผู้บริหารรวม 10 ท่านในปี 2559 เท่ากับ 780,128.76 บาท

เปรียบเทียบค่าตอบแทนกรรมการและผู้บริหาร ปี 2558 และ 2559

  -------------------------------------- ----------------- -----------------
  รายละเอียดของค่าตอบแทนกรรมการและผู้บริหาร   2558(บาท)         2559(บาท)

  ค่าเบี้ยประชุมกรรมการ และเบี้ยรายปี           4,260,000         4,330,000

  ค่าตอบแทนรวมของกรรมการบริหารและผู้บริหาร    44,024,584        42,601,205

  กองทุนสำรองเลี้ยงชีพของผู้บริหาร              438,297           780,129
  -------------------------------------- ----------------- -----------------

[]

9) การกำกับดูแลกิจการ

บริษัทฯ ได้ตระหนักถึงการดำเนินธุรกิจด้วยความรับผิดชอบและเป็นธรรม
จึงได้เล็งเห็นถึงความสำคัญของการกำกับดูแลกิจการและการบริหารจัดการที่ดี
ที่จะช่วยเพิ่มขีดความสามารถในการแข่งขัน และประสิทธิภาพในการจัดการ
โดยมุ่งเน้นการส่งเสริมการเติบโตอย่างยั่งยืน
ซึ่งจะนำไปสู่การสร้างมูลค่าเพิ่มในระยะยาวให้แก่บริษัทฯ ผู้ถือหุ้น และผู้มีส่วนได้ส่วนเสียทุกฝ่าย
ทั้งนี้การกำกับดูแลกิจการจะทำให้การดำเนินงานของบริษัทฯ มีความโปร่งใส
และสามารถตรวจสอบได้ บริษัทฯ ได้กำหนดนโยบายด้านการกำกับดูแลกิจการที่ดี เพื่อให้กรรมการ
ผู้บริหาร และพนักงานยึดถือเป็นแนวทางในการปฏิบัติงาน

นโยบายการกำกับดูแลกิจการ

บริษัทฯ ได้จัดให้มีนโยบายการกำกับดูแลกิจการของบริษัทเป็นลายลักษณ์อักษร
ซึ่งที่ประชุมคณะกรรมการบริษัทได้ให้ความเห็นชอบนโยบายดังกล่าว ทั้งนี้
คณะกรรมการได้จัดให้มีการทบทวนนโยบายและการปฏิบัติตามนโยบายดังกล่าวเป็นประจำทุกปี
บริษัทมีการสื่อสารให้ทุกคนในองค์กรได้เข้าใจถึงนโยบายการกำกับดูแลกิจการที่ดีให้ถูกต้องตรงกันเพื่อส่งเสริมให้ทุกคนในองค์กรปฏิบัติตามนโยบายที่กำหนด
โดยบริษัทได้รับเอาแนวทางการกำกับดูแลกิจการที่ดีสำหรับบริษัทจดทะเบียน (Good Corporate
Governance) ปี 2555 ตามที่กำหนดโดยตลาดหลักทรัพย์แห่งประเทศไทยซึ่งครอบคลุมหลักการ 5
หมวด เป็นแนวทางปฏิบัติดังนี้

1. สิทธิของผู้ถือหุ้น (Rights of Shareholders)

บริษัทฯ ได้ให้ความสำคัญต่อสิทธิของผู้ถือหุ้นในการได้รับข้อมูลของบริษัทฯ อย่างถูกต้อง ครบถ้วน
เพียงพอ ทันเวลา และเท่าเทียมกัน เพื่อประกอบการตัดสินใจในทุกๆ เรื่อง ดังนั้น
คณะกรรมการบริษัทจึงมีนโยบายดังนี้

  1.1) ให้บริษัทฯ จัดส่งหนังสือนัดประชุมพร้อมทั้งข้อมูลประกอบการประชุมตามวาระต่างๆ
  ให้เพียงพอ โดยระบุวัตถุประสงค์ และเหตุผล ตลอดจนความเห็นของคณะกรรมการในทุกวาระ
  เพื่อเปิดโอกาสให้ผู้ถือหุ้นได้ศึกษาข้อมูลอย่างครบถ้วน ล่วงหน้าก่อนวันประชุมผู้ถือหุ้นไม่น้อยกว่า
  14 วัน บริษัทฯ จัดให้มีการประชุมสามัญผู้ถือหุ้นประจำปี 2559 เมื่อวันที่ 22 เมษายน 2559
  เวลา 10.00 น. ณ ห้องเอเวอร์กรีน ชั้น 5 โรงแรม เอเชีย แอร์พอร์ต เลขที่ 99/2
  ถนนพหลโยธิน ตำบลคูคต อำเภอลำลูกกา จังหวัดปทุมธานี
  ในกรณีที่ผู้ถือหุ้นไม่สามารถเข้าร่วมประชุมด้วยตนเองได้ บริษัทฯ
  เปิดโอกาสให้ผู้ถือหุ้นสามารถมอบฉันทะให้กรรมการอิสระหรือบุคคลใดๆ เข้าร่วมประชุมแทนตนได้
  โดยใช้หนังสือมอบฉันทะที่บริษัทฯ ได้จัดส่งไปพร้อมกับหนังสือเชิญประชุม นอกจากนี้
  ผู้ถือหุ้นสามารถดาวน์โหลดหนังสือมอบฉันทะผ่านทางหน้าเว็บไซต์ของบริษัทฯ ได้อีกทางหนึ่ง

  1.2)
  อำนวยความสะดวกแก่ผู้ถือหุ้นทุกรายอย่างเท่าเทียมกันในการเข้าร่วมประชุมทั้งในเรื่องสถานที่
  และเวลาที่เหมาะสม

  1.3) ในการประชุมผู้ถือหุ้น จะพิจารณาและลงคะแนนเรียงตามวาระที่กำหนด
  โดยไม่เปลี่ยนแปลงข้อมูลสำคัญ
  และเปิดโอกาสให้ผู้ถือหุ้นมีสิทธิเท่าเทียมกันในการตรวจสอบการดำเนินงานของบริษัทฯ สอบถาม
  แสดงความคิดเห็นและข้อเสนอแนะต่างๆ
  และกรรมการและผู้บริหารที่เกี่ยวข้องจะเข้าร่วมประชุมผู้ถือหุ้นเพื่อตอบคำถามในที่ประชุมด้วย

  1.4) ให้เพิ่มช่องทางในการรับทราบข่าวสารของผู้ถือหุ้นผ่านทางเว็บไซต์ของบริษัทฯ
  โดยนำข่าวสารต่างๆ และ รายละเอียดไว้ที่เว็บไซต์ของบริษัทฯ โดยเฉพาะ
  ในกรณีหนังสือเชิญประชุมผู้ถือหุ้นให้เผยแพร่ก่อนวันประชุมล่วงหน้าไม่น้อยกว่า 30 วัน
  เพื่อให้ผู้ถือหุ้นสามารถดาวน์โหลดข้อมูลระเบียบวาระการประชุมได้อย่างสะดวกและครบถ้วน

  1.5) นโยบายให้กรรมการ ผู้บริหารระดับสูง ที่ปรึกษากฎหมาย
  และผู้สอบบัญชีเข้าร่วมประชุมเพื่อตอบข้อซักถาม และรับทราบ
  ความเห็นจากผู้ถือหุ้นโดยพร้อมเพรียงกัน

  1.6) การจดบันทึกรายงานการประชุม ได้บันทึกให้ครบถ้วน ถูกต้อง รวดเร็ว โปร่งใส
  และบันทึกประเด็นซักถามและข้อคิดเห็นที่สำคัญไว้ในรายงานการประชุมเพื่อให้ผู้ถือหุ้นสามารถตรวจสอบได้
  นอกจากนี้ ให้บริษัทฯ
  นำรายงานการประชุมผู้ถือหุ้นแผยแพร่ในเว็บไซต์ของบริษัทฯเพื่อให้ผู้ถือหุ้นได้พิจารณา
  รวมถึงส่งรายการประชุมดังกล่าวไปยังตลาดหลักทรัพย์แห่งประเทศไทย ภายใน 14 วัน
  นับแต่วันที่มีการประชุมผู้ถือหุ้นนั้น

  1.7) เพิ่มความสะดวกให้แก่ผู้ถือหุ้นในการได้รับเงินปันผลโดยการโอนเงินเข้าบัญชีธนาคาร
  (ถ้ามีการจ่ายเงินปันผล) เพื่ออำนวยความสะดวกให้ผู้ถือหุ้นให้ได้รับเงินปันผลตรงเวลา
  ป้องกันปัญหาเรื่องเช็คชำรุด สูญหาย หรือส่งถึงผู้ถือหุ้นล่าช้า

  1.8) บริษัทฯ มีนโยบาย เปิดโอกาสให้ผู้ถือหุ้นสามารถเสนอวาระการประชุม และ/หรือ
  ส่งคำถามที่ต้องการให้ชี้แจงในประเด็นของระเบียบวาระที่นำเสนอได้ล่วงหน้า
  เพื่อให้ผู้ถือหุ้นได้รับประโยชน์สูงสุดจากการประชุม
  รวมทั้งเป็นการรักษาสิทธิประโยชน์ของผู้ถือหุ้นอย่างเต็มที่
  โดยสามารถจัดส่งผ่านจดหมายอิเล็กทรอนิกส์ หรือโทรสารถึงเลขานุการของบริษัท บริษัท
  มาลีสามพราน จำกัด (มหาชน)

  1.9) กำหนดนโยบายการพิจารณาค่าตอบแทนกรรมการ โดยจะพิจารณาจากหน้าที่
  ความรับผิดชอบ ความสำเร็จในการปฏิบัติงานที่เชื่อมโยงกับผลประกอบการ
  และปัจจัยแวดล้อมอื่นที่เกี่ยวข้อง ตลอดจนพิจารณาเปรียบเทียบกับอัตรา ค่าตอบแทนของบริษัทอื่นๆ
  ที่อยู่ในอุตสาหกรรมเดียวกันหรือใกล้เคียง
  ซึ่งใช้ข้อมูลจากจากสำรวจค่าตอบแทนของกรรมการจากสมาคมส่งเสริมสถาบันกรรมการบริษัทไทย
  (Thai Institute of Directors: IOD) ทั้งนี้
  ค่าตอบแทนของคณะกรรมการที่จะนำเสนอต่อผู้ถือหุ้นเพื่ออนุมัติในการประชุมผู้ถือหุ้นแต่ละปีนั้น
  จะได้รับการพิจารณา เปรียบเทียบและกลั่นกรองจากคณะกรรมการสรรหาและพิจารณาผลตอบแทน
  ก่อนนำเสนอคณะกรรมการบริษัท เพื่อพิจารณา
  และนำเสนอต่อผู้ถือหุ้นเพื่ออนุมัติในที่ประชุมผู้ถือหุ้นประจำปีต่อไป

  1.10)
  บริษัทส่งเสริมให้มีบุคคลอิสระเป็นผู้ตรวจนับหรือตรวจสอบการนับคะแนนเสียงในที่ประชุมและเปิดเผย
  ให้ที่ประชุมรับทราบพร้อมบันทึกไว้ในรายงานการประชุมทุกวาระ

  1.11) บริษัทฯ จะใช้บัตรลงคะแนนเสียงในวาระที่สำคัญ เช่นการทำรายการเกี่ยวโยง
  การทำรายการได้มาหรือจำหน่ายไปซึ่งสินทรัพย์ เป็นต้น ทั้งนี้
  เพื่อความโปร่งใสและตรวจสอบได้ในกรณีมีข้อโต้แย้งในภายหลัง

2. การปฏิบัติต่อผู้ถือหุ้นอย่างเท่าเทียมกัน (The Equitable Treatment of Shareholders)

บริษัทฯ ได้กำหนดให้มีการปฏิบัติต่อผู้ถือหุ้นทุกรายอย่างเท่าเทียมกัน ดังนั้น
คณะกรรมการบริษัทจึงมีนโยบายดังนี้

  2.1) ให้บริษัทฯ จัดส่งหนังสือนัดประชุมพร้อมทั้งข้อมูลประกอบการประชุมตามวาระต่างๆ
  อย่างเพียงพอ ให้ผู้ถือหุ้นทราบล่วงหน้าก่อนการประชุมไม่น้อยกว่า 14 วัน
  เพื่อเปิดโอกาสให้ผู้ถือหุ้นได้ศึกษาข้อมูลอย่างครบถ้วนก่อนวันประชุมผู้ถือหุ้น

  2.2) กำหนดให้สิทธิออกเสียงในที่ประชุมเป็นไปตามจำนวนหุ้นที่ผู้ถือหุ้นถืออยู่
  โดยหนึ่งหุ้นมีสิทธิเท่ากับหนึ่งเสียง นอกจากนี้ บริษัทฯ
  ยังให้สิทธิแก่ผู้ถือหุ้นที่เข้าร่วมประชุมภายหลังจากได้เริ่มประชุมแล้ว
  มีสิทธิออกเสียงลงคะแนนสำหรับวาระที่อยู่ในระหว่างการพิจารณาและยังไม่ได้มีการลงมติ
  และนับเป็นองค์ประชุมตั้งแต่วาระที่ได้เข้าประชุมและออกเสียงเป็นต้นไป

  2.3) ในวาระเลือกตั้งกรรมการแทนกรรมการที่ออกตามวาระ บริษัทฯ
  มีนโยบายเปิดโอกาสให้ผู้ถือหุ้นลงคะแนนเสียง เลือกตั้งกรรมการเป็นรายบุคคล ทั้งนี้
  เพื่อเปิดโอกาสให้ผู้ถือหุ้นมีสิทธิเลือกกรรมการที่ต้องการได้อย่างแท้จริง โดยบริษัทฯ
  ได้แนบรายละเอียดเกี่ยวกับกรรมการแต่ละคนที่ได้รับการเสนอเข้ารับการเลือกตั้งที่มีข้อมูลเพียงพอที่ผู้ถือหุ้นสามารถใช้ประกอบการพิจารณา

  2.4) บริษัทฯ ได้เปิดโอกาสให้ผู้ถือหุ้นส่วนน้อยที่มีสัดส่วนการถือหุ้นขั้นต่ำไม่น้อยกว่าร้อยละ 5
  ของหุ้นที่ชำระแล้วทั้งหมดและถือหุ้นดังกล่าวต่อเนื่องมาเป็นเวลาไม่น้อยกว่า 12 เดือน
  สามารถเสนอระเบียบวาระการประชุมในการประชุมผู้ถือหุ้นประจำปี
  รวมทั้งเสนอชื่อผู้มีคุณสมบัติเหมาะสมเข้าเป็นกรรมการเพื่อพิจารณาแต่งตั้งได้
  โดยสามารถจัดส่งผ่านจดหมายอิเล็กทรอนิกส์ หรือโทรสารถึงเลขานุการของบริษัทฯ

  2.5) กำหนดมาตรการการป้องกันการใช้ข้อมูลภายในโดยมิชอบ (Insider Trading)
  ของบุคคลที่เกี่ยวข้อง ซึ่งหมายถึง คณะกรรมการ ผู้บริหารระดับสูง
  และพนักงานในหน่วยงานที่เกี่ยวข้องกับข้อมูลของบริษัทฯ (รวมทั้งคู่สมรสและบุตร
  ที่ยังไม่บรรลุนิติภาวะของบุคคลดังกล่าว) ห้ามบุคคลที่เกี่ยวข้องซื้อขายหลักทรัพย์ของบริษัทภายใน
  1 เดือนก่อนมีการเปิดเผยงบการเงินรายไตรมาสและงบการเงินประจำปี
  โดยกรรมการบริษัทและฝ่ายจัดการบริษัทได้รายงานการเปลี่ยนแปลงการถือหลักทรัพย์ให้ที่ประชุมคณะกรรมการบริษัททราบ

  2.6) กำหนดนโยบายเกี่ยวกับความขัดแย้งทางผลประโยชน์บนหลักการที่ว่า การตัดสินใจใดๆ
  ของบุคลากรทุกระดับในการดำเนินกิจกรรมทางธุรกิจ ต้องทำเพื่อประโยชน์สูงสุดของบริษัทฯ
  และถือเป็นหน้าที่ของบุคลากรทุกคนที่ต้องหลีกเลี่ยงการมีส่วนเกี่ยวข้องทางการเงิน
  และ/หรือความสัมพันธ์กับบุคคลภายนอกอื่นๆ ซึ่งจะส่งผลให้บริษัทฯ ต้องเสีย ผลประโยชน์
  หรือก่อให้เกิดความขัดแย้งในด้านผลประโยชน์ หรือขัดขวางการปฏิบัติงานอย่างมีประสิทธิภาพ
  โดยกำหนดให้ผู้มีส่วนเกี่ยวข้องหรือเกี่ยวโยงกับรายการที่พิจารณา ต้องแจ้งให้บริษัทฯ
  ทราบถึงความสัมพันธ์หรือการเกี่ยวโยงของตนในรายการดังกล่าว
  และต้องไม่เข้าร่วมการพิจารณาตัดสิน รวมถึงไม่มีอำนาจอนุมัติในธุรกรรมนั้นๆ
  และในการอนุมัติใดๆ สำหรับกรณีดังกล่าวต้องยึดถือหลักการ
  และไม่ให้มีการกำหนดเงื่อนไขหรือข้อกำหนดพิเศษจากปกติ

  2.7) ให้เพิ่มการอำนวยความสะดวกแก่ผู้ถือหุ้นที่ไม่สามารถเข้าร่วมประชุมได้ด้วยตนเอง
  โดยให้ผู้ถือหุ้นสามารถมอบฉันทะให้บุคคลใดบุคคลหนึ่ง หรือให้มีกรรมการอิสระอย่างน้อย 1 คน
  เข้าร่วมประชุมและลงมติแทนได้
  และแจ้งรายชื่อกรรมการอิสระดังกล่าวไว้ในหนังสือนัดประชุมผู้ถือหุ้น

  2.8) ให้ปฏิบัติต่อผู้ถือหุ้นทุกรายอย่างเท่าเทียมกันไม่ว่าจะเป็นผู้ถือหุ้นรายใหญ่หรือผู้ถือหุ้นส่วนน้อย
  ไม่ว่าจะเป็นผู้ถือหุ้นชาวไทยหรือผู้ถือหุ้นต่างชาติ

  2.9)
  ในวันประชุมผู้ถือหุ้นได้จัดให้มีการลงทะเบียนโดยใช้ระบบบาร์โค้ดที่แสดงถึงเลขทะเบียนของผู้ถือหุ้นแต่ละรายที่ได้จัดพิมพ์ไว้บนแบบลงทะเบียนและหนังสือมอบฉันทะเพื่อให้ผู้ถือหุ้นได้รับความสะดวกสบายในการประชุมและทำให้ขั้นตอนการลงทะเบียนเป็นไปอย่างรวดเร็ว
  นอกจากนี้ในการใช้สิทธิออกเสียงแต่ละวาระได้ใช้วิธีเก็บบัตรยืนยันลงคะแนนของผู้ถือหุ้นเฉพาะบัตรยืนยันการลงคะแนนเสียงที่ไม่เห็นด้วยและงดออกเสียงเพื่อคำนวนหักออกจากผู้ที่มีสิทธิออกเสียงลงคะแนนทั้งหมด
  และสำหรับวิธีการนับคะแนน บริษัทใช้ระบบบาร์โค้ดเพื่อให้เกิดความรวดเร็ว
  สามารถประกาศผลคะแนนได้ทันทีหลังจากจบการพิจารณาแต่ละวาระโดยเมื่อจบการประชุมผู้ถือหุ้นสามารถขอตรวจสอบรายละเอียดได้

  2.10)
  กำหนดให้มีวาระเกี่ยวกับค่าตอบแทนของกรรมการเพื่อชี้แจงให้ผู้ถือหุ้นได้พิจารณาอนุมัติเป็น

  ประจำทุกปี และเพื่อทราบจำนวนและประเภทของค่าตอบแทนที่กรรมการแต่ละคนได้รับซึ่ง

  รวมถึงค่าตอบแทนกรรมการแบบคงที่และแบบผันแปร

3. บทบาทของผู้มีส่วนได้เสีย (The Role of Stakeholder)

บริษัทฯ ตระหนักและรับรู้ถึงสิทธิของผู้มีส่วนได้เสียทุกกลุ่มไม่ว่าจะเป็นผู้มีส่วนได้เสียภายใน ได้แก่
ผู้ถือหุ้น พนักงาน และผู้มีส่วนได้เสียภายนอก ได้แก่ ลูกค้า คู่ค้า เจ้าหนี้ คู่แข่ง และหน่วยงานอื่นๆ
รวมทั้งชุมชนใกล้เคียงที่เกี่ยวข้อง เนื่องจากบริษัทฯได้รับการสนับสนุนจากผู้มีส่วนได้เสียต่างๆ
ซึ่งสร้างความสามารถในการแข่งขันและสร้างกำไรให้บริษัทฯ
ซึ่งถือว่าเป็นการสร้างคุณค่าในระยะยาวให้กับบริษัทฯ โดยมีการกำหนดนโยบาย ดังนี้

3.1) ผู้ถือหุ้น

  1) บริษัทฯ ระลึกอยู่เสมอว่าผู้ถือหุ้น คือ เจ้าของกิจการ และบริษัทฯ มีหน้าที่สร้างมูลค่าเพิ่ม

  ให้แก่ผู้ถือหุ้นในระยะยาว

  2) ปฏิบัติหน้าที่ด้วยความซื่อสัตย์สุจริต ตลอดจนตัดสินใจดำเนินการใดๆ ตามหลักการของ

  วิชาชีพด้วยความระมัดระวัง รอบคอบ และเป็นธรรมต่อผู้ถือหุ้นทั้งรายใหญ่และรายย่อย

  เพื่อประโยชน์สูงสุดของผู้ถือหุ้นโดยรวม

3) นำเสนอรายงานสถานภาพของบริษัทฯ ผลประกอบการ ฐานะข้อมูลทางการเงิน การบัญชี

  และสารสนเทศที่เป็นปัจจุบันที่มีผลกระทบอย่างมีสาระที่เข้าใจง่ายและสม่ำเสมอ
  ครบถ้วนตามความเป็นจริง

4) ห้ามไม่ให้แสวงหาผลประโยชน์ให้ตนเอง และผู้อื่นโดยใช้ข้อมูลใดๆ ของบริษัทฯ ซึ่งยังมิได้

  เปิดเผยต่อสาธารณะหรือดำเนินการใดๆ ในลักษณะที่อาจก่อให้เกิดความขัดแย้งทาง
  ผลประโยชน์กับบริษัทฯ

3.2) พนักงาน

1)  ปฏิบัติต่อพนักงานด้วยความสุภาพ และให้ความเคารพต่อความเป็นปัจเจกชน

2)  ปฏิบัติต่อพนักงานอย่างเป็นธรรมทั้งในด้านโอกาส ผลตอบแทน การแต่งตั้ง
    โยกย้ายตลอดจนการพัฒนาศักยภาพ

3)  ให้ผลตอบแทนที่เป็นธรรมต่อพนักงาน รวมทั้งมีการจัดตั้งกองทุนสำรองเลี้ยงชีพพนักงาน

  และให้ความสำคัญในด้านการดูแลสวัสดิการของพนักงาน

4)  ดูแลรักษาสภาพแวดล้อมในการทำงานให้มีความปลอดภัยต่อชีวิต และทรัพย์สินของ

  พนักงาน

  5) การแต่งตั้ง โยกย้าย รวมถึงการให้รางวัลและการลงโทษพนักงาน กระทำด้วยความสุจริตใจ
  และตั้งอยู่บนพื้นฐานความรู้ ความสามารถ และความเหมาะสมของพนักงานนั้น

  6) ให้ความสำคัญต่อการพัฒนาความรู้ ความสามารถของพนักงาน โดยให้โอกาสอย่างทั่วถึง

  และสม่ำเสมอเพื่อพัฒนาความสามารถของพนักงานให้เกิดศักยภาพในการปฏิบัติงาน อย่างมืออาชีพ

  7) รับฟังข้อคิดเห็นและข้อเสนอแนะซึ่งตั้งอยู่บนพื้นฐานความรู้ทางวิชาชีพของพนักงาน

  8) ปฏิบัติตามกฎหมายและข้อบังคับต่างๆ ที่เกี่ยวข้องกับพนักงานอย่างเคร่งครัด

  3.3) ลูกค้า

1)  บริการด้วยความสุภาพ มีความกระตือรือร้น พร้อมให้การบริการ ต้อนรับด้วยความจริงใจ

  เต็มใจ ตั้งใจและใส่ใจ ดูแลผู้รับบริการดุจญาติสนิท บริการด้วยความรวดเร็ว ถูกต้องและ
  น่าเชื่อถือ

  2) รักษาความลับของลูกค้า และไม่นำไปใช้เพื่อประโยชน์ของตนเอง หรือผู้ที่เกี่ยวข้องโดย

  มิชอบ

  3) ให้ข้อมูลข่าวสารที่ถูกต้อง เพียงพอ และทันต่อเหตุการณ์แก่ลูกค้า เพื่อให้ทราบเกี่ยวกับ

  บริการที่บริษัทให้กับลูกค้า โดยไม่มีการโฆษณาเกินความเป็นจริงที่เป็นเหตุให้ลูกค้าเข้าใจ

  ผิดเกี่ยวกับคุณภาพ หรือเงื่อนไขใดๆ ของบริการของบริษัทฯ

  4) ให้คำแนะนำเกี่ยวกับวิธีการให้บริการของบริษัทให้มีประสิทธิภาพและเป็นประโยชน์กับ

  ลูกค้าสูงสุด

3.4) คู่ค้า และ/หรือ เจ้าหนี้

  1) ปฏิบัติต่อคู่ค้า และ/หรือ เจ้าหนี้ทุกฝ่ายอย่างเป็นธรรม ซื่อสัตย์ และไม่เอารัดเอาเปรียบ
  คู่ค้า โดยคำนึงถึงผลประโยชน์สูงสุดของบริษัทฯ
  พื้นฐานของการได้รับผลตอบแทนที่เป็นธรรมทั้งสองฝ่าย
  หลีกเลี่ยงสถานการณ์ที่ก่อให้เกิดความขัดแย้งทางผลประโยชน์
  การเจรจาแก้ปัญหาตั้งอยู่บนพื้นฐานของความสัมพันธ์ทางธุรกิจ

  2) ไม่เรียก หรือรับ หรือจ่ายผลประโยชน์ใดๆ ที่ไม่สุจริตในการค้ากับคู่ค้า และ/หรือ เจ้าหนี้

  3) กรณีที่มีข้อมูลว่ามีการเรียก หรือรับ หรือการจ่ายผลประโยชน์ใดๆ ที่ไม่สุจริตเกิดขึ้น ต้อง

  เปิดเผยรายละเอียดต่อคู่ค้า และ/หรือ เจ้าหนี้ และร่วมกันแก้ไขปัญหาโดยยุติธรรมและ

  รวดเร็ว

  4) ปฏิบัติตามเงื่อนไขต่างๆ ที่ตกลงกันไว้อย่างเคร่งครัด กรณีที่ไม่สามารถปฏิบัติตามเงื่อนไข

  ข้อใดได้ต้องรีบแจ้งให้เจ้าหนี้ทราบล่วงหน้า เพื่อร่วมกันพิจารณาหาแนวทางแก้ไขปัญหา

3.5) คู่แข่งขัน

1) ไม่ละเมิดความลับหรือล่วงรู้ความลับทางการค้าของคู่แข่งขันด้วยวิธีฉ้อฉล

  2) ประพฤติปฏิบัติภายใต้กรอบกติกาของการแข่งขันที่ดี

  3) ไม่แสวงหาข้อมูลที่เป็นความลับของคู่แข่งทางการค้าด้วยวิธีการที่ไม่สุจริตหรือไม่เหมาะสม

  4) ไม่ทำลายชื่อเสียงของคู่แข่งทางการค้าด้วยการกล่าวหาในทางร้าย

3.6) สังคมและชุมชน

  บริษัทฯ มีนโยบายที่จะดำเนินธุรกิจที่เป็นประโยชน์ต่อเศรษฐกิจ และสังคม
  และยึดมั่นการปฏิบัติตนเป็นพลเมืองที่ดี
  และปฏิบัติตามกฎหมายและข้อบังคับที่เกี่ยวข้องอย่างครบถ้วน
  พร้อมทั้งมีส่วนร่วมในอันที่จะส่งเสริมและยกระดับคุณภาพชีวิตของสังคมและชุมชน นอกจากนี้
  บริษัทฯ ได้กำหนดนโยบายการคืนกำไรให้กับสังคม โดยจะจัดงบประมาณส่วนหนึ่งของบริษัทฯ
  เพื่อให้การสนับสนุนกิจกรรมอันเป็นคุณประโยชน์ต่อสังคม ชุมชน
  และสิ่งแวดล้อมตามโอกาสที่เหมาะสม

3.7) ดูแลความปลอดภัยและสุขอนามัยของพนักงาน

  บริษัทฯ
  มีนโยบายให้ความสำคัญในการดูแลรักษาสภาพแวดล้อมการทำงานให้มีความปลอดภัยต่อชีวิตและทรัพย์สินของพนักงานอยู่เสมอ
  และยึดมั่นปฏิบัติตามกฏหมายว่าด้วยแรงงานอย่างเคร่งครัด เช่น การจัดการอาคาร สถานที่
  และอุปกรณ์ในการทำงานให้เหมาะสมและถูกสุขลักษณะ
  การจัดให้มีการอบรมความรู้เรื่องความปลอดภัยและการรักษาสุขอนามัยเป็นประจำ
  การจัดให้มีบริการด้านการรักษาพยาบาลที่จำเป็น
  การกำหนดให้พนักงานทุกคนต้องสวมใส่อุปกรณ์ป้องกันภัยทุกครั้งที่เข้าไปปฏิบัติงานภายในหน่วยงานก่อสร้างรวมทั้งการส่งเสริมให้พนักงานทุกระดับเห็นคุณค่าและความสำคัญของการออกกำลังกาย
  และปฏิบัติจนเป็นนิสัย โดยบริษัทฯ
  ได้จัดให้มีสวัสดิการด้านการดูแลสุขภาพให้กับพนักงานอย่างเหมาะสม อาทิ
  โครงการตรวจสุขภาพประจำปี โครงการสวัสดิการค่ารักษาพยาบาล เป็นต้น

บุคลากร  

  --------------------------------------- -------------------------------
  จำนวนพนักงาน ณ วันที่ 31 ธันวาคม 2559                        1,551    คน    

  ค่าตอบแทนของพนักงานปี 2559                                  507   ล้านบาท
  --------------------------------------- -------------------------------

               จำนวนชั่วโมงในการอบรมของผู้บริหารและพนักงาน

                
  ด้วยคณะกรรมการและผู้บริหารของบริษัทได้เล็งเห็นถึงความสำคัญของการพัฒนา ทรัพยากรมนุษย์ 
  โดยในปี 2559 บริษัทได้มีจำนวนชั่วโมงการอบรม ดังต่อไปนี้

  --------------------------------- -------------------------------------
                                    จำนวนชั่วโมงอบรมเฉลี่ย/คน/ปี

  ชั่วโมงอบรมผู้บริหาร                   69 ชม.

  ชั่วโมงอบรมพนักงาน                   21 ชม.
  --------------------------------- -------------------------------------

  สถิติการเกิดอุบัติเหตุ  (Injury Frequency Rate: IFR)   ณ วันที่ 31 ธันวาคม 2559
  เท่ากับ 2.15

  ค่า IFR คือ อัตราความถี่ของการบาดเจ็บ (Injury Frequency Rate: IFR)   =
  (จำนวนครั้งทั้งหมดที่ได้รับบาดเจ็บต้องหยุดงาน x 1,000,000)

3.8) สิ่งแวดล้อม

  บริษัทฯ มีนโยบายที่ให้การสนับสนุนกิจกรรมต่างๆ ที่เสริมสร้างคุณภาพ อาชีว อนามัย
  และสิ่งแวดล้อมตลอดจนรักษาสภาพแวดล้อมในการทำงานให้มีความปลอดภัยต่อชีวิตและทรัพย์สินของพนักงานอยู่เสมอ
  นอกจากนี้ บริษัทฯ
  ยังให้ความสำคัญด้านการให้ความรู้และฝึกอบรมพนักงานในเรื่องสิ่งแวดล้อมและการใช้ทรัพยากรอย่างมีประสิทธิภาพ
  เช่น การลดปริมาณขยะด้วยการนำกระดาษที่ใช้แล้ว การนำแฟ้มที่ใช้แล้วกลับมาใช้ใหม่
  รวมทั้งมีการรณรงค์ปิดไฟฟ้าระหว่างช่วงพักเที่ยง หรือเลิกใช้งานแล้วในระหว่างวัน
  การใช้บันไดแทนการใช้ลิฟท์ รวมถึงการดูแลปรับปรุงอุปกรณ์ต่างๆ ให้อยู่ในสภาพพร้อมใช้งาน
  เพื่อสร้างความปลอดภัยและสภาพแวดล้อมที่ดีในการทำงาน
  และยังเป็นการพัฒนาประสิทธิภาพในการทำงานของพนักงานทั่วทั้งองค์กร

3.9) ทรัพย์สินทางปัญญา

  บริษัทฯ มีนโยบายชัดเจนที่จะไม่กระทำการใดๆ ที่จะเป็นการละเมิดทรัพย์สินทางปัญญา
  ไม่ว่าจะเป็นทางด้านลิขสิทธิ์ สิทธิบัตร หรือเครื่องหมายการค้า ความลับทางการค้า
  และทรัพย์สินทางปัญญาด้านอื่นที่กฎหมายกำหนด อาทิ
  การใช้โปรแกรมคอมพิวเตอร์ที่มีลิขสิทธิ์ถูกต้อง
  โดยโปรแกรมคอมพิวเตอร์ทุกชนิดจะต้องผ่านการตรวจสอบและลงโปรแกรมโดยฝ่ายเทคโนโลยีสารสนเทศเท่านั้น
  เพื่อป้องกันการใช้ซอฟแวร์ที่ละเมิดลิขสิทธิ์ เป็นต้น

3.10) การเคารพกฎหมายและหลักสิทธิมนุษยชน

1) ต่อต้านการกระทำอันเป็นการละเมิดสิทธิมนุษยชนทุกกรณี

2) ให้ความเคารพนับถือและปฏิบัติต่อผู้มีส่วนได้เสียทุกฝ่ายด้วยความเป็นธรรม บนพื้นฐานของ

ศักดิ์ศรีความเป็นมนุษย์ ไม่เลือกปฏิบัติ ไม่แบ่งแยกถิ่นกำเนิด เชื้อชาติ เพศ อายุ สีผิว ศาสนา

  สภาพร่างกาย ฐานะชาติตระกูล ตลอดจนส่งเสริมให้มีการเฝ้าระวังการปฏิบัติตามข้อกำหนดด้าน

  สิทธิมนุษยชน ภายในบริษัทฯ

  3) ต่อต้านการกระทำใดๆ อันเป็นการแสวงหาประโยชน์จากการค้ามนุษย์
  การใช้แรงงานเด็กซึ่งมีอายุ

  ต่ำกว่าเกณฑ์ที่กฎหมายแรงงานกำหนด

  4) สนับสนุน เคารพปกป้องสิทธิมนุษยชน โดยตรวจสอบและควบคุมมิให้การดำเนินทางธุรกิจของ

  บริษัทฯ ซึ่งกระทำกับบุคคลภายนอกเป็นการส่งเสริมและสนับสนุนการละเมิดสิทธิมนุษยชน

  รวมถึงไม่กระทำการอันเป็นการละเมิดสิทธิของพนักงานซึ่งได้รับการคุ้มครองตามกฎหมาย

3.11) ต่อต้านการทุจริตและคอร์รัปชั่น

  บริษัทฯ มีความมุ่งมั่นที่จะส่งเสริมการต่อต้านการทุจริตคอร์รัปชั่น
  และได้ประกาศเจตนารมณ์ร่วมกับหอการค้าไทย
  โดยคณะกรรมการบริษัทได้กำหนดนโยบายการต่อต้านทุจริตคอร์รัปชั่นซึ่งรายงานไว้ในจรรยาบรรณกลุ่มบริษัทมาลี
  ดังนี้

  1. จัดโครงสร้างการบริหารงานให้มีการถ่วงดุลอำนาจกันอย่างเหมาะสมระหว่างฝ่ายจัดซื้อ ฝ่าย

  บัญชี ฝ่ายการเงิน ฝ่ายจัดการและฝ่ายตรวจสอบภายใน
  เพื่อไม่เปิดโอกาสให้มีการใช้อำนาจหน้าที่ในทางมิชอบ

2. จัดให้มีการฝึกอบรมแก่พนักงานเพื่อให้ความรู้เกี่ยวกับนโยบายและแนวปฏิบัติในการต่อต้านการ

ทุจริตของบริษัทฯ

3. ให้การสนับสนุนและร่วมมือกับองค์กรภาครัฐ เอกชน และหน่วยงานกำกับดูแล รวมถึงทุกภาค

ส่วนของสังคมไทย เพื่อจุดมุ่งหมายในการลดคอร์รัปชั่น และยกระดับการพัฒนาประเทศ

  4. ห้ามมิให้กรรมการ ผู้บริหาร และพนักงานยอมรับการทุจริตทุกรูปแบบทั้งทางตรงและทางอ้อม

  ได้แก่ การรับสิ่งของ

  5. การให้สิ่งของ ของขวัญ การเลี้ยงรับรอง เงินบริจาค และผลประโยชน์อื่นใด
  ให้แก่ตนเองจาก

  บุคคลที่ทำธุรกิจกับบริษัท ทั้งนี้ บริษัท ได้เปิดช่องทางให้ผู้มีส่วนได้เสียสามารถแจ้งเบาะแส

  ข้อเสนอแนะ หรือร้องเรียนกรณีเกี่ยวกับการทุจริต หรือการกระทำใดอันไม่เป็นไปตามหลักเกณฑ์

  ของบริษัท ต่อคณะกรรมการบริษัทได้โดยตรง โดยส่งจดหมายมายังที่อยู่ตามด้านล่างนี้

  เลขานุการบริษัท

  บริษัท มาลีกรุ๊ป จำกัด (มหาชน)

  401/1 หมู่ 8 อาคารเอบิโก้ ถนนพหลโยธิน ตำบลคูคต

  อำเภอลำลูกกา จังหวัดปทุมธานี 12130

  โดยเบาะแส หรือข้อร้องเรียน จะได้รับการพิจารณาและดำเนินการตามความเหมาะสมต่างๆ
  โดยจะพิจารณาเป็นรายกรณีไปโดยไม่เปิดเผยชื่อผู้แจ้งเบาะแส
  รวมทั้งดำเนินการจจัดเก็บข้อมูลการร้องเรียนเป็นความลับและมีมาตรการคุ้มครองผู้แจ้งเบาะแส
  เพื่อให้ผู้แจ้งเบาะแสไม่ได้รับผลกระทบ

4. การเปิดเผยข้อมูลและความโปร่งใส

บริษัทฯ ให้ความสำคัญต่อการเปิดเผยข้อมูลอย่างถูกต้อง ครบถ้วน และโปร่งใส
ทั้งรายงานข้อมูลทางการเงินและข้อมูลทั่วไปตามหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
(กลต.) และตลาดหลักทรัพย์แห่งประเทศไทย
ตลอดจนข้อมูลที่สำคัญที่มีผลกระทบต่อราคาหลักทรัพย์ของบริษัทฯ
ซึ่งมีผลกระทบต่อกระบวนการตัดสินใจของผู้ลงทุนและผู้มีส่วนได้เสียของบริษัทฯ

บริษัทฯ ยังให้ความสำคัญต่อรายงานทางการเงิน
เพื่อให้แสดงถึงสถานะทางการเงินและผลการประกอบการที่แท้จริงของบริษัทฯ
โดยอยู่บนพื้นฐานของข้อมูลทางบัญชีที่ถูกต้อง ครบถ้วน สม่ำเสมอทันเวลา
และเพียงพอตามมาตรฐานการบัญชีซึ่งเป็นที่ยอมรับโดยทั่วไป
บริษัทฯจะเปิดเผยข้อมูลเกี่ยวกับกรรมการแต่ละท่าน
ตลอดจนบทบาทและหน้าที่ของคณะกรรมการบริษัทและคณะกรรมการชุดย่อยของบริษัทฯ
ในรายงานประจำปีของบริษัทฯ (แบบ 56-2) และแบบแสดงรายการข้อมูลประจำปี(แบบ 56-1)
และจะเปิดเผยค่าตอบแทนของกรรมการและผู้บริหารระดับสูงในรายงานประจำปีของบริษัทฯ (แบบ
56-2) และแบบแสดงรายการข้อมูลประจำปี (แบบ 56-1)

นอกจากนี้ บริษัทฯ ยังมีทีมงานนักลงทุนสัมพันธ์ ทำหน้าที่ติดต่อสื่อสารกับนักลงทุนหรือผู้ถือหุ้น
รวมถึงนักลงทุนสถาบันและผู้ถือหุ้นรายย่อย บริษัทฯ
ได้จัดให้มีการประชุมเพื่อวิเคราะห์ผลการดำเนินงานเป็นประจำ รวมทั้งจะเผยแพร่ข้อมูลขององค์กร
ทั้งข้อมูลทางการเงินและข้อมูลทั่วไปให้แก่ผู้ถือหุ้น นักวิเคราะห์หลักทรัพย์ และนักลงทุน
อีกทั้งยังมีช่องทางในการสื่อสารกับนักลงทุนผ่านเว็บไซต์นักลงทุนสัมพันธ์ของบริษัท

โดยในปีที่ผ่านมาบริษัทได้เข้าร่วมกิจกรรมต่างๆ กับตลาดหลักทรัพย์ฯ และบริษัทหลักทรัพย์ ในการ
ให้ข้อมูลความน่าสนใจของบริษัทในการลงทุน และเข้าร่วมงาน Roadshow ทั้งในและต่างประเทศ
ซึ่งบริษัทได้รับการตอบรับที่ดีจากนักลงทุนทั้งในและต่างประเทศ
และฝ่ายงานนักลงทุนสัมพันธ์ได้นำผลตอบรับและประเด็นคำถามที่ได้จากการพบปะนักลงทุน
ส่งให้กับผู้บริหารระดับสูงของบริษัท เพื่อให้รับทราบถึงประเด็นกังวล คำติชม
และข้อแนะนำให้กับผู้บริหารระดับสูงได้รับทราบ

+------------+----------------------------+----------------------------+
|            | รายละเอียดงานด้านนักลงทุนสัมพันธ์ | องค์กรผู้จัดงาน                |
+------------+----------------------------+----------------------------+
| ในประเทศ   | เข้าร่วมงาน Opportunity Day  | ตลาดหลักทรัพย์แห่งประเทศไทย    |
|            | 2016                       |                            |
|            |                            |                            |
|            | จำนวน 4 ครั้ง                |                            |
+------------+----------------------------+----------------------------+
|            | เข้าร่วมงาน Thailand Focus   | ตลาดหลักทรัพย์แห่งประเทศไทย    |
|            | 2016 “A New Growth         | และบริษัทหลักทรัพย์ภัทร จำกัด     |
|            | Strategy”                  | (มหาชน)                    |
+------------+----------------------------+----------------------------+
|            | CIMB Roadshow: Beverage    | บริษัทหลักทรัพย์ซีไอเอ็มบี จำกัด    |
|            | Day                        | (มหาชน)                    |
+------------+----------------------------+----------------------------+
|            | dbAccess Thailand          | บริษัทหลักทรัพย์ทิสโก้ จำกัด       |
|            | Corporate Day              | (มหาชน)                    |
+------------+----------------------------+----------------------------+
|            | KGI Securities (Thailand)  | บริษัทหลักทรัพย์เคจีไอ จำกัด      |
|            |                            | (มหาชน)                    |
+------------+----------------------------+----------------------------+
| ต่างประเทศ  | May Bank KimEng Thailand   | บริษัทหลักทรัพย์เมย์แบงค์กิมเอ็ง    |
|            | Corporate Day 2016 – Hong  | จำกัด (มหาชน)               |
|            | Kong                       |                            |
+------------+----------------------------+----------------------------+

5. ความรับผิดชอบของคณะกรรมการ

5.1 โครงสร้างคณะกรรมการ

โครงสร้างคณะกรรมการบริษัท
คณะกรรมการบริษัทมีความรับผิดชอบต่อผู้ถือหุ้นเกี่ยวกับการดำเนินธุรกิจของบริษัทฯ
การกำกับดูแลกิจการให้เป็นไปตามเป้าหมายและแนวทางที่จะก่อให้เกิดประโยชน์สูงสุดต่อผู้ถือหุ้น
โดยคำนึงถึงผลประโยชน์ของผู้มีส่วนได้เสียทุกฝ่าย โดย ณ วันที่ 31 ธันวาคม 2559
คณะกรรมการของบริษัท มีจำนวน 9 ท่าน ประกอบด้วย

  ก. กรรมการที่เป็นผู้บริหาร จำนวน 3 ท่าน

  ข. กรรมการที่ไม่เป็นผู้บริหารจำนวน 6 ท่าน
  ซึ่งในกรรมการที่ไม่เป็นผู้บริหารนี้จะมีกรรมการอิสระ

  รวมอยู่ด้วยจำนวน 3 ท่าน

กรรมการที่เป็นผู้บริหาร หมายถึง
กรรมการที่มีส่วนร่วมในการบริหารงานให้แก่บริษัทเต็มเวลาและได้รับผลตอบแทนเป็นประจำทุกเดือนในรูปของเงินเดือนหรือผลตอบแทนอื่นที่เปรียบเสมือนเงินเดือน

กรรมการที่ไม่เป็นผู้บริหาร หมายถึง
กรรมการที่มิได้ดำรงตำแหน่งเป็นผู้บริหารและไม่มีส่วนเกี่ยวข้องในการบริหารงานประจำของบริษัท
อาจะเป็นหรือไม่เป็นกรรมการอิสระก็ได้

คณะกรรมการบริษัทฯ มีคณะกรรมการประกอบด้วยกรรมการที่เป็นและไม่เป็นผู้บริหาร
โดยมีอำนาจและหน้าที่ในการจัดการและดำเนินกิจการของบริษัทฯ ให้เป็นไปตามกฎหมาย
วัตถุประสงค์ ข้อบังคับ และมติของที่ประชุมผู้ถือหุ้น ในการปฏิบัติงานตามหน้าที่นั้น
คณะกรรมการอาจมอบหมายให้กรรมการคนใดคนหนึ่งหรือหลายคน
หรือบุคคลอื่นไปปฏิบัติอย่างใดอย่างหนึ่งแทนกรรมการก็ได้
ต้องจัดให้มีการประชุมของคณะกรรมการอย่างน้อยสามเดือน (3) ต่อครั้ง
และกรรมการผู้มีอำนาจตามหนังสือรับรองมีอำนาจลงลายมือชื่อและประทับตราสำคัญของบริษัทในเอกสาร
ตราสาร หรือหนังสือสำคัญอื่นใดผูกพันบริษัทได้ ที่ประชุมผู้ถือหุ้นหรือคณะกรรมการอาจกำหนด
และแก้ไขเปลี่ยนแปลงชื่อกรรมการผู้มีอำนาจลงนามผูกพันบริษัท พร้อมประทับตราสำคัญของบริษัทได้
บริษัทห้ามมิให้กรรมการ ประกอบกิจการอันมีสภาพอย่างเดียวกัน
และเป็นการแข่งขันกับกิจการของบริษัท
หรือเข้าเป็นหุ้นส่วนในห้างหุ้นส่วนสามัญหรือเป็นหุ้นส่วนไม่จำกัดความรับผิดชอบในห้างหุ้นส่วนจำกัด
หรือเป็นกรรมการของบริษัทเอกชนที่ประกอบกิจการอันมีสภาพอย่างเดียวกัน
และเป็นการแข่งขันกับกิจการของบริษัท เว้นแต่จะได้แจ้งให้ที่ประชุมผู้ถือหุ้นทราบก่อนที่จะมีมติแต่งตั้ง
ให้กรรมการแจ้งให้บริษัทฯ ทราบโดยมิชักช้าเมื่อกรรมการมีส่วนได้เสียในสัญญาใดๆ ที่บริษัทฯ
ได้ทำขึ้น หรือถือหุ้น หรือหุ้นกู้ในบริษัทฯ และบริษัทในเครือในจำนวนที่เพิ่มขึ้นหรือลดลง
โดยหน้าที่ความรับผิดชอบด้านการจัดการที่สำคัญมีลักษณะเฉพาะ

ตามข้อบังคับของบริษัทกำหนดไว้ว่าในการประชุมสามัญประจำปีทุกครั้ง
กรรมการจะต้องออกจากตำแหน่งอย่างน้อยจำนวนหนึ่งในสามโดยอัตรา
ถ้าจำนวนกรรมการที่จะแบ่งออกให้เป็นสามส่วนไม่ได้
ก็ให้ออกโดยจำนวนใกล้เคียงที่สุดกับส่วนหนึ่งในสาม กรรมการที่จะต้องออกจากตำแหน่งในปีแรก
และปีที่สองภายหลังจดทะเบียนบริษัทนั้น ให้จับสลากว่าผู้ใดจะออก ส่วนปีหลัง ๆ
ต่อไปให้กรรมการที่อยู่ในตำแหน่งนานที่สุดเป็นผู้ออกจากตำแหน่ง อย่างไรก็ตาม
กรรมการผู้ออกจากตำแหน่งไปนั้นอาจจะเลือกเข้ารับตำแหน่งอีกก็ได้

นอกจากนี้ คณะกรรมการบริษัทยังได้แต่งตั้งคณะกรรมการชุดย่อย ประกอบด้วย คณะกรรมการบริหาร
คณะกรรมการตรวจสอบ คณะกรรมการบริหารความเสี่ยง
คณะกรรมการสรรหาและพิจารณาค่าตอบแทนเพื่อปฏิบัติหน้าที่เฉพาะเรื่องและเสนอเรื่องให้คณะกรรมการบริษัทพิจารณาหรือรับทราบ
ซึ่งคณะกรรมการชุดย่อยดังกล่าวมีสิทธิหน้าที่ตามที่ได้กำหนดไว้ในอำนาจหน้าที่ของคณะกรรมการชุดย่อยแต่ละคณะ

5.2 หลักเกณฑ์ในการพิจารณาและคัดเลือกคุณสมบัติกรรมการ

คุณสมบัติของกรรมการ

บุคคลที่จะมาทำหน้าที่เป็นคณะกรรมการบริษัทต้องมีคุณสมบัติดังนี้

  1. เป็นบุคคลที่ไม่มีประวัติด่างพร้อย

  2. เป็นผู้มีวิสัยทัศน์และสามารถมองภาพรวมของธุรกิจได้ดี

  3. เป็นผู้มีมนุษย์สัมพันธ์ดี มีคุณธรรม และมีบุคลิกที่เหมาะสม

  4. เป็นผู้มีทักษะในการสื่อความอย่างมีประสิทธิภาพ

  5. เป็นผู้มีแนวคิดทางธุรกิจและการตัดสินใจอย่างเป็นระบบ

  6. เป็นผู้มีความรู้ความเข้าใจด้านการเงิน หรือการพาณิชยกรรม
  หรือการอุตสาหกรรมและมีประสบการณ์

  เกี่ยวกับการบริหารธุรกิจ

หลักเกณฑ์ในการพิจารณาคัดเลือกกรรมการ

  1. เป็นบุคคลที่มีคุณสมบัติของกรรมการตรงตามที่กำหนดไว้

2. กรรมการทั้งคณะควรมีความเชี่ยวชาญหลากหลายที่เป็นประโยชน์ต่อการกาหนดทิศทาง
และควบคุมการดำเนินงานของบริษัท

นโยบายความหลากหลายในโครงสร้างของคณะกรรมการ

ทั้งนี้ คณะกรรมการบริษัทมีนโยบายเกี่ยวกับความหลากหลายในโครงสร้างของคณะกรรมการ
โดยไม่มีข้อจำกัดที่เกี่ยวข้องกับ การศึกษา เพศ ความเชี่ยวชาญเฉพาะด้าน
ซึ่งปัจจุบันคณะกรรมการบริษัทประกอบด้วยกรรมการที่เป็นผู้หญิงจำนวน 4 ท่าน จากกรรมการ 9
ท่าน และมีความเชี่ยวชาญในการดำเนินงานที่เกี่ยวข้องกับธุรกิจของบริษัท ทั้งบัญชีการเงิน
ด้านซัพพลายเชน และด้านธุรกิจการเกษตร

กระบวนการในการคัดเลือกกรรมการใหม่

คณะกรรมการบริษัท ได้แต่งตั้งให้คณะกรรมการสรรหาและพิจารณาค่าตอบแทน
เป็นผู้พิจารณาสำหรับการคัดเลือกกรรมการใหม่ ซึ่งจะต้องพิจารณคุณสมบัติ ประสบการณ์
ความเหมาะสม และความสามารถในการปฎิบัติงานในฐานะกรรมการของบริษัท
ซึ่งการเสนอกรรมการใหม่ จะต้องเป็นไปตามข้อกฎหมาย พรบ.มหาชน

5.3 ขอบเขตอำนาจหน้าที่ของกรรมการบริษัท

1)  บทบาท หน้าที่ และความรับผิดชอบของคณะกรรมการบริษัท
    คณะกรรมการบริษัทมีหน้าที่ปฏิบัติให้เป็นไปตามกฎหมายวัตถุประสงค์ ข้อบังคับของบริษัทฯ
    และมติที่ประชุม ผู้ถือหุ้น โดยปฏิบัติหน้าที่ด้วยความซื่อสัตย์สุจริต
    และระมัดระวังรักษาผลประโยชน์ของผู้ถือหุ้นและผู้มีส่วนได้เสีย ทั้งในระยะสั้นและระยะยาว
    และเพื่อให้มั่นใจว่าการดำเนินของบริษัทฯ
    เป็นไปในทิศทางที่ก่อให้เกิดประโยชน์สูงสุดต่อผู้ถือหุ้นและผู้มีส่วนได้เสีย
    คณะกรรมการบริษัทจะดูแลให้มีการจัดทำวิสัยทัศน์ พันธกิจ กลยุทธ์ เป้าหมาย นโยบาย
    และงบประมาณประจำปีของบริษัทฯ โดยคณะกรรมการ
    บริษัทจะร่วมทบทวนและแสดงความคิดเห็นเป็นประจำทุกปี
    เพื่อให้เกิดความเข้าใจในภาพรวมของธุรกิจร่วมกันก่อนที่จะพิจารณาอนุมัติ
    และติดตามให้มีการบริหารงานเพื่อให้เป็นไปตามเป้าหมายที่วางไว้
    โดยจะยึดถือแนวทางของตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์

  2) การประชุมคณะกรรมการบริษัท
  การประชุมคณะกรรมการบริษัทถือเป็นหน้าที่สำคัญในฐานะกรรมการบริษัทที่ต้องเข้าร่วมประชุมคณะกรรมการอย่างสม่ำเสมอ
  เพื่อรับทราบและร่วมกันตัดสินใจในการดำเนินธุรกิจของบริษัท
  โดยในแต่ละปีจะมีการจัดประชุมอย่างน้อย 4 ครั้ง
  แต่ละครั้งจะมีการกำหนดวาระการประชุมล่วงหน้าไว้ชัดเจน
  และอาจมีการประชุมครั้งพิเศษเพื่อพิจารณาเรื่องที่มีความสำคัญเร่งด่วน ทั้งนี้
  ในการประชุมคณะกรรมการบริษัทได้กำหนดองค์ประชุมขั้นต่ำ โดยต้องมีกรรมการอยู่ไม่น้อยกว่า 2
  ใน 3 ของจำนวนกรรมการทั้งหมด และในการประชุมคณะกรรมการบริษัท
  ผู้บริหารระดับสูงของบริษัทอาจเข้าร่วมประชุมด้วย
  เพื่อให้ข้อมูลที่เป็นประโยชน์และรับทราบนโยบายโดยตรง นอกจากนี้
  บริษัทยังมีนโยบายให้คณะกรรมการที่ไม่เป็นผู้บริหารและไม่ใช่กรรมการบริหารได้มีการประชุมร่วมกัน
  อย่างน้อยปีละ 1 ครั้ง
  โดยมีวัตถุประสงค์เพื่อให้กรรมการที่ไม่เป็นผู้บริหารและไม่ใช่กรรมการบริหารมีโอกาสที่จะได้ประชุมกันเอง
  เพื่ออภิปรายหารือเกี่ยวกับประเด็นต่างๆ
  ที่อยู่ในความสนใจโดยไม่มีฝ่ายบริหารหรือฝ่ายจัดการเข้าร่วมด้วยในการกำหนดวาระการประชุมคณะกรรมการนั้น
  คณะกรรมการบริหารจะพิจารณาเรื่องที่กำหนดเป็นวาระการประชุมคณะกรรมการบริษัท
  โดยเปิดโอกาสให้กรรมการบริหารทุกคนสามารถเสนอเรื่องต่างๆ
  เพื่อเข้ารับการพิจารณาเป็นวาระการประชุมได้ ตลอดจนสามารถแสดงความคิดเห็นได้อย่างอิสระ
  และเลขานุการบริษัทจะนำเรื่องดังกล่าวมากำหนดเป็นวาระการประชุมคณะกรรมการและจัดทำหนังสือนัดประชุมคณะกรรมการต่อไป
  ในการลงมติในที่ประชุมคณะกรรมการให้ถือมติของเสียงข้างมาก
  โดยให้กรรมการคนหนึ่งมีหนึ่งเสียง
  กรรมการที่มีส่วนได้เสียจะไม่เข้าร่วมประชุมหรือสละสิทธิออกเสียงลงคะแนนในเรื่องนั้นเมื่อสิ้นสุดการประชุม
  เลขานุการบริษัทเป็นผู้มีหน้าที่จัดทำรายงานการประชุม
  และจัดส่งให้ประธานกรรมการบริษัทพิจารณาลงลายมือชื่อรับรองความถูกต้อง
  โดยเสนอให้ที่ประชุมรับรองในวาระแรกของการประชุมครั้งถัดไป
  ทั้งนี้กรรมการบริษัทสามารถแสดงความคิดเห็นขอแก้ไขเพิ่มเติมรายงานการประชุมให้มีความละเอียดถูกต้องมากที่สุดได้
  รายงานการประชุมที่ที่ประชุมรับรองแล้วจะถูกจัดเก็บอย่างเป็นระบบในรูปแบบของเอกสารชั้นความลับ
  และจัดเก็บในรูปแบบเอกสารอิเล็กทรอนิกส์ เพื่อความสะดวกในการสืบค้นอ้างอิง

  3) การปฐมนิเทศกรรมการใหม่ ในการปฏิบัติหน้าที่ในฐานะคณะกรรมการบริษัท
  กรรมการควรจะต้องทราบถึง ลักษณะการดำเนินธุรกิจของบริษัทฯ ดังนั้น
  ในกรณีที่มีการเปลี่ยนแปลงหรือมีกรรมการเข้าใหม่ บริษัทฯ
  จะจัดให้มีการปฐมนิเทศกรรมการใหม่เพื่อแนะนำให้รับทราบถึงลักษณะและแนวทางการดำเนินงานในภาพรวมของบริษัทฯ
  รวมทั้งให้ข้อมูลสารสนเทศที่สำคัญและจำเป็นต่อการปฏิบัติหน้าที่ของกรรมการ
  และแนวทางการปฏิบัติเกี่ยวกับการกำกับดูแลกิจการที่ดี ทั้งนี้
  เลขานุการบริษัทเป็นประสานงานการจัดการปฐมนิเทศ

  4) นโยบายการจำกัดจำนวนบริษัทฯ และจำนวนวาระในการดำรงตำแหน่งของกรรมการ บริษัทฯ
  ได้กำหนดนโยบายในการดำรงตำแหน่งกรรมการบริษัทในบริษัทจดทะเบียนได้คนละไม่เกิน 5
  แห่งโดยไม่มีข้อยกเว้น ทั้งนี้ ในปัจจุบันกรรมการบริษัทฯ
  ทุกท่านมีการดำรงตำแหน่งในบริษัทจดทะเบียนรวมไม่เกิน 5 บริษัทนอกจากนี้ บริษัทฯ
  ยังมีนโยบายห้ามมิให้ประธานเจ้าหน้าที่บริหารไปดำรงตำแหน่งกรรมการในบริษัทอื่นๆที่ประกอบธุรกิจเดียวกัน
  หรือใกล้เคียง ยกเว้นบริษัทร่วม และ/หรือบริษัทย่อย และ/หรือบริษัทในเครือ
  เพื่อให้บริษัทฯมั่นใจว่า
  จะไม่ก่อให้เกิดความขัดแย้งทางผลประโยชน์กรรมการอิสระสามารถดำรงตำแหน่งกรรมการติดต่อกันทุกวาระได้ไม่เกิน
  9 ปี
  โดยไม่มีข้อยกเว้นซึ่งคณะกรรมการพิจารณาเห็นแล้วว่าการกำหนดนโยบายวาระการดำรงตำแหน่งของกรรมการอิสระเช่นนี้มีความเหมาะสมต่อการปฏิบัติหน้าที่อย่างต่อเนื่องของกรรมการ
  เนื่องจากในการสรรหาบุคคลที่มีคุณสมบัติเหมาะสมต้องใช้ระยะเวลาดำเนินการ

  5) แผนการสืบทอดตำแหน่งบริษัทฯ
  ได้เล็งเห็นความจำเป็นและความสำคัญของการจัดให้มีแผนสืบทอดตำแหน่ง บริษัทฯ
  จึงได้ทำแผนสืบทอดตำแหน่งที่ครอบคลุมตำแหน่งผู้บริหารที่สำคัญ
  โดยทำการคัดเลือกบุคคลที่จะปฏิบัติหน้าที่ในตำแหน่งผู้บริหารดังกล่าว ทำการพัฒนาฝึกอบรม
  เพื่อเตรียมความพร้อมให้สามารถรองรับตำแหน่งได้ในอนาคต และเพื่อให้มั่นใจว่าบริษัทฯ
  มีผู้บริหารที่มีความรู้ ความสามารถ ที่จะสืบทอดตำแหน่งที่สำคัญต่อไปในอนาคต

บทบาทหน้าที่ของประธานกรรมการบริษัทฯ

1. รับผิดชอบในฐานะผู้นำของคณะกรรมการในการกำกับ ติดตาม ดูแลการบริหารงานของคณะ
กรรมการบริหาร และคณะอนุกรรมการอื่นๆ ให้บรรลุวัตถุประสงค์ตามแผนงานที่กำหนดไว้

2. เรียกประชุมคณะกรรมการบริษัทฯ และการประชุมผู้ถือหุ้น
ตลอดจนมีบทบาทในการกำหนดระเบียบวาระการประชุมร่วมกับกรรมการผู้จัดการใหญ่

3. เป็นประธานในที่ประชุมคณะกรรมการบริษัทฯ และในกรณีที่คะแนนเสียง 2
ฝ่ายเท่ากันให้ประธานกรรมการ บริษัทเป็นผู้ออกเสียงเพิ่มขึ้นอีกเสียงหนึ่งเป็นเสียงชี้ขาด

4. เป็นประธานในที่ประชุมผู้ถือหุ้น มีบทบาทในการควบคุมการประชุมให้มีประสิทธิภาพ
เป็นไปตามระเบียบ ข้อบังคับบริษัทฯ
สนับสนุนและเปิดโอกาสให้ผู้ถือหุ้นแสดงความเห็นอย่างเป็นอิสระ

  5. มีบทบาทหน้าที่กำกับดูแลการใช้นโยบาย และแนวทางปฏิบัติงานเชิงกลยุทธ์ของฝ่ายจัดการ
  รวมทั้งให้ คำแนะนำและสนับสนุนการดำเนินธุรกิจของฝ่ายจัดการ
  แต่ไม่มีส่วนร่วมในการบริหารงานประจำของบริษัทฯ

การจัดประชุมคณะกรรมการ

ฝ่ายจัดการจะมีการนัดหมายตารางการประชุมคณะกรรมการ และคณะกรรมการชุดย่อยต่างๆ
ล่วงหน้าเป็นรายปีให้กับคณะกรรมการ และคณะกรรมการชุดย่อยของบริษัท พร้อมทั้ง
นำวาระการประชุมให้คณะกรรมการล่วงหน้าอย่างน้อย 7 วัน
เพื่อให้มีเวลาในการศึกษาข้อมูลวาระการประชุม

ค่าตอบแทนกรรมการและผู้บริหาร

  1) ค่าตอบแทนรวมของกรรมการทุกท่านในปี 2559 จำนวน 9 ท่าน เท่ากับ 4,330,000 บาท
  มีรายละเอียดดังนี้

  2) ค่าตอบแทนรวมของกรรมการบริหารและผู้บริหารในปี 2559 จำนวน 12 ท่าน เท่ากับ
  42,601,205 บาท

ค่าตอบแทนอื่น ๆ

กองทุนสำรองเลี้ยงชีพของผู้บริหารรวม 10 ท่านในปี 2559 เท่ากับ 780,128.76 บาท

การประเมินผลการปฏิบัติงานของกรรมการ

บมจ. มาลีกรุ๊ป ได้จัดให้มีการประเมินตนเองของคณะกรรมการ ซึ่งแบบประเมินผลดังกล่าวนั้น
มีความสอดคล้องกับหลักการกำกับดูแลกิจการที่ดี
โดยมุ่งเน้นการนำผลประเมินไปใช้ประโยชน์เพื่อการปรับปรุงการปฏิบัติหน้าที่ของคณะกรรมการ
โดยแบบประเมินผลมี 3 แบบ ประกอบด้วย

-   แบบประเมินตนเองของคณะกรรมการบริษัท ทั้งคณะ

-   แบบประเมินตนเองของคณะกรรมการชุดย่อย รายคณะ

-   แบบประเมินตนเองของคณะกรรมการ รายบุคคล

โดยมีเกณฑ์การประเมินผลคิดเป็นร้อยละจากคะแนนเต็มในแต่ละข้อทั้งหมด ดังนี้

-   มากกว่า 90% = ดีเยี่ยม

-   มากกว่า 80% = ดีมาก

-   มากกว่า 70% = ดี

-   มากกว่า 60% = พอใช้

-   ต่ำกว่า 60% = ควรปรับปรุง

โดยสรุปผลการประเมินได้ ดังนี้

1.  แบบประเมินผลปฏิบัติงานของคณะกรรมการบริษัท ทั้งคณะ ประกอบด้วย 4 หัวข้อ คือ
    โครงสร้างและคุณสมบัติของคณะกรรมการ, การประชุมคณะกรรมการ, บทบาท หน้าที่
    และความรับผิดชอบของคณะกรรมการ, เรื่องอื่นๆ ได้แก่ ความสัมพันธ์กับฝ่ายจัดการ และ
    การพัฒนาตนเองของกรรมการ

  สรุปผลการประเมินผลของคณะกรรมการบริษัท ทั้งคณะ ในภาพรวม 4 หัวข้อ
  เห็นว่าการดำเนินการส่วนใหญ่จัดทำได้ดีเยี่ยม มีคะแนนเฉลี่ยเท่ากับ 99.1%

2.  แบบประเมินผลปฏิบัติงานของคณะกรรมการชุดย่อย รายคณะ ประกอบด้วย 3 หัวข้อ คือ
    โครงสร้างและคุณสมบัติของคณะกรรมการ, การประชุมคณะกรรมการ และ บทบาท หน้าที่
    ความรับผิดชอบของคณะกรรมการ

  สรุปผลการประเมินผลของคณะกรรมการชุดย่อย รายคณะ ในภาพรวม 3 หัวข้อ ดังนี้

1.  คณะกรรมการบริหาร เห็นว่าการดำเนินการส่วนใหญ่จัดทำได้ดีมาก มีคะแนนเฉลี่ยเท่ากับ
    88.5%

2.  คณะกรรมการตรวจสอบ เห็นว่าการดำเนินการส่วนใหญ่จัดทำได้ดีเยี่ยม มีคะแนนเฉลี่ยเท่ากับ
    98.8%

3.  คณะกรรมการบริหารความเสี่ยง เห็นว่าการดำเนินการส่วนใหญ่จัดทำได้ดีเยี่ยม
    มีคะแนนเฉลี่ยเท่ากับ 93.1%

4.  คณะกรรมการสรรหาและพิจารณาค่าตอบแทน เห็นว่าการดำเนินการส่วนใหญ่จัดทำได้ดีเยี่ยม
    มีคะแนนเฉลี่ยเท่ากับ 100.0%

3.  แบบประเมินผลปฏิบัติงานคณะกรรมการรายบุคคล ประกอบด้วย 3 หัวข้อ คือ
    โครงสร้างและคุณสมบัติของคณะกรรมการ, การประชุมคณะกรรมการ และ บทบาท หน้าที่
    ความรับผิดชอบของคณะกรรมการ

  สรุปผลการประเมินผลปฏิบัติงานคณะกรรมการรายบุคคล ในภาพรวม 3 หัวข้อ
  แสดงให้เห็นว่ากรรมการส่วนใหญ่ถือปฏิบัติเป็นประจำ คะแนนเฉลี่ยอยู่ในเกณฑ์ดีเยี่ยม เท่ากับ
  98.2%

จรรยาบรรณ

กลุ่มบริษัทฯ มีวัตถุประสงค์ในการดำเนินธุรกิจผลิตสินค้าที่มีคุณภาพสูงจำหน่ายในราคาที่เหมาะสม
สร้างสัมพันธภาพต่อผู้มีส่วนได้เสียต่างๆ และความรับผิดชอบต่อสภาพแวดล้อม ชุมชน และสังคม
จึงกำหนดข้อพึงปฏิบัติไว้ให้กรรมการ ผู้บริหาร
และพนักงานกลุ่มบริษัทยึดถือเพื่อเป็นหลักการและคุณธรรมประจำใจในการปฏิบัติงาน
ทั้งนี้สามารถดูรายละเอียดของจรรยาบรรณบริษัทฯได้ที่เว็บไซต์ของบริษัท www.malee.co.th >
ส่วนนโยบายการกำกับดูแลกิจการที่ดี

การกำกับดูแลความขัดแย้งทางผลประโยชน์

บริษัทฯให้ความสำคัญต่อการพิจารณารายการต่างๆ อย่างโปร่งใส
และเป็นประโยชน์ต่อบริษัทฯเป็นสำคัญ
ดังนั้นจึงให้ความสำคัญต่อการป้องกันรายการที่อาจเป็นความขัดแย้งทางผลประโยชน์
รายการที่เกี่ยวโยงกัน หรือรายการระหว่างกันโดยมีนโยบายซึ่งสรุปสาระสำคัญได้ดังต่อไปนี้

1)  ผู้บริหารและพนักงานต้องปฏิบัติตามจรรยาบรรณของบริษัทฯ
    ซึ่งถือเป็นเรื่องสำคัญที่ต้องยึดถือปฏิบัติโดยเคร่งครัด
    เพื่อเป็นที่เชื่อถือและไว้วางใจของผู้มีส่วนได้เสียทุกฝ่าย
    และจัดให้มีการเผยแพร่ข้อมูลความเข้าใจในการถือปฏิบัติของพนักงานทั่วทั้งบริษัทฯ

  2) กรรมการบริษัทและผู้บริหารต้องแจ้งให้บริษัทฯ
  ทราบถึงความสัมพันธ์หรือรายการเกี่ยวโยงในกิจการที่อาจก่อให้เกิดความขัดแย้งทางผลประโยชน์

  3)
  มีการนำเสนอรายการที่เกี่ยวโยงกันต่อคณะกรรมการตรวจสอบเพื่อพิจารณาให้ความเห็นก่อนเสนอขออนุมัติต่อคณะกรรมการบริษัท
  ตามหลักการกำกับดูแลกิจการที่ดี
  และดูแลให้มีการปฏิบัติตามหลักเกณฑ์ที่ตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์กำหนด

การดูแลเรื่องการใช้ข้อมูลภายใน

คณะกรรมการบริษัทตระหนักถึงความสำคัญของการกำกับดูแลกิจการที่ดีและเพื่อความโปร่งใสและป้องกันการแสวงหาผลประโยชน์ส่วนตนจากการใช้ข้อมูลภายในของบริษัทฯที่ยังไม่ได้เปิดเผยต่อสาธารณชน
บริษัทฯได้กำหนดนโยบายการใช้ข้อมูลของบริษัทฯ ดังนี้

  1. ให้ความรู้แก่กรรมการ ผู้บริหาร
  รวมถึงผู้ดำรงตำแหน่งระดับบริหารในสายงานบัญชีหรือการเงินที่เป็นระดับผู้จัดการฝ่ายขึ้นไปหรือเทียบเท่า
  เกี่ยวกับหน้าที่ที่ต้องจัดทำและส่งรายงานการถือหลักทรัพย์ของตน คู่สมรส
  และบุตรที่ยังไม่บรรลุนิติภาวะ
  ต่อสำนักงานคณะกรรมการกำกับหลักทรัพย์และตลาดหลักทรัพย์ตามมาตรา 59
  และบทกำหนดโทษตามาตรา 275 แห่งพระราชบัญญัติหลักทรัพย์และตลาดหลักทรัพย์ พ.ศ. 2535

  2. กำหนดให้กรรมการและผู้บริหาร
  รวมถึงผู้ดำรงตำแหน่งระดับบริหารในสายงานบัญชีหรือการเงินที่เป็นระดับผู้จัดการฝ่ายขึ้นไปหรือเทียบเท่า
  จัดทำและนำส่งรายงานการถือหลักทรัพย์ของตน ของคู่สมรส
  และของบุตรที่ยังไม่บรรลุนิติภาวะส่งผ่านมายังเลขานุการของบริษัท
  ก่อนนำส่งสำนักงานคณะกรรมการกำกับหลักทรัพย์และตลาดหลักทรัพย์ทุกครั้ง
  โดยให้จัดทำและนำส่งภายใน 30 วันนับแต่วันที่ได้รับการแต่งตั้งให้ดำรงตำแหน่งเป็นกรรมการ
  ผู้บริหาร และภายใน 3 วันต้องจัดทำและนำส่งรายงานการเปลี่ยนแปลงการถือครองหลักทรัพย์
  (ถ้ามี)

  3.
  กำหนดบทลงโทษทางวินัยหากมีการฝ่าฝืนนำข้อมูลภายในไปใช้หาประโยชน์ส่วนตนซึ่งบทลงโทษอาจเป็นการตักเตือนเป็นหนังสือ
  ตัดค่าจ้าง พักงานชั่วคราวโดยไม่ได้รับค่าจ้าง หรือให้ออกจากงาน เท่าที่กฎหมายอนุญาตให้ทำได้
  ซึ่งการลงโทษจะพิจารณาจากเจตนาของการกระทำและความร้ายแรงของความผิดนั้นๆ
  การรายงานการถือหลักทรัพย์ของบริษัทฯ
  เลขานุการบริษัทรวบรวมข้อมูลการถือหลักทรัพย์ของกรรมการและผู้บริหาร
  รวมถึงคู่สมรสและบุตรที่ยังไม่บรรลุนิติภาวะให้ที่ประชุมคณะกรรมการบริษัทรับทราบทุกไตรมาส

สำนักตรวจสอบภายใน

บริษัทมีหน่วยงานตรวจสอบภายในบริษัทเอง โดยมีนางสาวนันทิมา เรืองจรินทร์
เป็นผู้ช่วยกรรมการผู้จัดการ สำนักตรวจสอบภายในของบริษัท
โดยรายงานตรงต่อคณะกรรมการตรวจสอบ

10) ค่าตอบแทนของผู้สอบบัญชี

ค่าตอบแทนของผู้สอบบัญชี ปี 2559 เปรียบเทียบกับปี 2558 มีรายละเอียดดังต่อไปนี้

  ----------------------- ----------------------- -----------------------
                          2558(บาท)               2559(บาท)

  1.ค่าสอบบัญชีบริษัท          1,655,000               2,175,000

  2.ค่าบริการอื่นๆ            545,000                 550,000

  รวม                     2,200,000               2,725,000
  ----------------------- ----------------------- -----------------------

หมายเหตุ : ไม่รวมค่าตอบแทนอื่นๆได้แก่ ค่าพาหนะเดินทางปฎิบัติงานต่างจังหวัด,
ค่าที่พักต่างจังหวัด เป็นต้น

ทั้งนี้ ผู้สอบบัญชีของบริษัทเป็นบุคคลอิสระ และไม่มีความเกี่ยวข้อง
หรือความขัดแย้งทางผลประโยชน์ใดๆ กับบริษัท

11) บุคลากร

ณ วันที่ 31 ธันวาคม 2559 บริษัทและบริษัทย่อยมีพนักงาน จำนวนทั้งสิ้น 1,551 คน

-   ค่าตอบแทนพนักงาน

สำหรับในปี 2559 และ 2558 บริษัทจ่ายค่าตอบแทนให้พนักงานรวมเป็นเงินจำนวน 507
ล้านบาทและ 434 ล้านบาทตามลำดับ และมีจำนวนพนักงานเท่ากับ1,551 คน และ 1,432 คน
ตามลำดับ โดยเป็นค่าตอบแทนในรูปเงินเดือน ค่าล่วงเวลา ค่าเบี้ยเลี้ยง โบนัส
เงินสมทบประกันสังคม เงินสมทบกองทุนทดแทนและอื่นๆ

-   กองทุนสำรองเลี้ยงชีพ

บริษัทได้จัดตั้งกองทุนสำรองเลี้ยงชีพตั้งแต่ปี พ.ศ. 2533 กับบริษัทหลักทรัพย์จัดการกองทุนกสิกรไทย
โดยมีวัตถุประสงค์เพื่อสร้างขวัญและกำลังใจให้แก่พนักงาน
และเพื่อจูงใจให้พนักงานทำงานกับบริษัทในระยะยาว

-   นโยบายการพัฒนาบุคลากร

บริษัทฯ มีนโยบายพัฒนาพนักงานให้สามารถปฏิบัติหน้าที่ตามความรับผิดชอบปัจจุบันอย่างมีประสิทธิภาพ
และมีความพร้อมที่จะรับผิดชอบในตำแหน่งที่สูงขึ้นให้มากที่สุดตามศักยภาพ
โดยมีฝ่ายทรัพยากรบุคคลและธุรการรับผิดชอบดูแลให้พนักงานแต่ละหน่วยงานได้รับการอบรม ซึ่งในปี
2558 บริษัทฯ ได้จัดอบรมให้กับผู้บริหารและพนักงานของบริษัทโดยแบ่งเป็น

  ----------------------------------- -----------------------------------
                                      จำนวนชั่วโมงอบรมเฉลี่ย/คน/ปี

  ชั่วโมงอบรมผู้บริหาร                     69 ชม.

  ชั่วโมงอบรมพนักงาน                     21 ชม.
  ----------------------------------- -----------------------------------

  สถิติการเกิดอุบัติเหตุ  (Injury Frequency Rate: IFR)   ณ วันที่ 31 ธันวาคม 2559
  เท่ากับ 2.15

  ค่า IFR คือ อัตราความถี่ของการบาดเจ็บ (Injury Frequency Rate: IFR)   =
  (จำนวนครั้งทั้งหมดที่ได้รับบาดเจ็บต้องหยุดงาน x 1,000,000)

12) ความรับผิดชอบต่อสังคม (Corporate Social Responsibilities: CSR)

บริษัท มาลีกรุ๊ป จำกัด (มหาชน)
ได้ดำเนินธุรกิจหรือดำเนินกิจกรรมภายในองค์กรและนอกองค์กรโดยยึดมั่นหลักการกำกับดูแลกิจการที่ดี
โดยให้ความสำคัญต่อผลกระทบต่อผู้มีส่วนเกี่ยวข้องกับการดำเนินงานของบริษัท (Stakeholders)
เนื่องจาก ตระหนักดีว่าการที่บริษัทจะสามารถประสบความสำเร็จอย่างยั่งยืนได้
บริษัทจะต้องใส่ใจถึงผลกระทบต่อสังคมทั้งในระดับใกล้และไกล ต่อทั้งบุคคลและสภาพแวดล้อม
ด้วยการใช้ทรัพยากรที่มีอยู่ในองค์กรหรือทรัพยากรจากภายนอกองค์กร
ในอันที่จะทำให้อยู่ร่วมกันในสังคมได้อย่างเป็นปกติสุข
โดยได้กำหนดนโยบายภาพรวมในด้านความรับผิดชอบต่อสังคมไว้ดังนี้

“สร้างสรรค์ผลิตภัณฑ์เพื่อสุขภาพ ผ่านกระบวนการผลิตที่เป็นมิตรกับสิ่งแวดล้อม
เพื่อสุขภาพที่ดีของทุกคนอย่างยั่งยืน”

บริษัทดำเนินธุรกิจด้วยความรับผิดชอบต่อสังคม ในห่วงโซ่อุปทาน (Value Chain)
ของการกระบวนการผลิตของบริษัท ตั้งแต่การจัดหาวัตถุดิบ การผลิต การส่งมอบสินค้าจนถึงผู้บริโภค
บริษัทได้ให้ความสำคัญต่อนโยบายด้านความรับผิดชอบต่อสังคม
และความรับผิดชอบต่อสังคมได้อยู่ในจิตสำนึกของการทำธุรกิจของบริษัทในทุกระดับตั้งแต่ระดับคณะกรรมการ
ผู้บริหาร และพนักงานของบริษัท

ห่วงโซ่คุณค่าของบริษัท และโครงการ CSR ของบริษัท มาลีสามพราน จำกัด (มหาชน)

[]

[]

[]

นโยบายและภาพรวม

1. การประกอบธุรกิจด้วยความเป็นธรรม

บริษัทฯ ส่งเสริมให้มีการกำกับดูแลกิจการที่ดี (Good Corporate Governance)
มีการจัดให้มีระบบบริหารจัดการอย่างรู้หน้าที่ มีความรับผิดชอบในการจัดการอย่างเท่าเทียม
เป็นธรรม มีประสิทธิภาพ โปร่งใส สามารถตรวจสอบได้
ซึ่งจะช่วยสร้างความเชื่อมั่นและความมั่นใจต่อผู้ถือหุ้น ผู้ลงทุน ผู้มีส่วนได้เสีย และผู้เกี่ยวข้องทุกฝ่าย

ทั้งนี้ การประกอบธุรกิจด้วยความเป็นธรรม ถือเป็นหนึ่งหัวข้อในเรื่องจรรยาบรรณกลุ่มบริษัทมาลี
โดยเน้นย้ำการประกอบธุรกิจด้วยความเป็นธรรม เข้าใจในลักษณะธุรกิจและสถานะการณ์ทั้งลูกค้า
คู่ค้า ซึ่งประกอบด้วย ซัพพลายเออร์ เกษตรกร และชุมชนรอบข้างว่าต้องพึ่งพิงซึ่งกันและกัน
ก่อให้เกิดความเชื่อมั่น อันจะส่งผลดีทั้งต่อกิจการและผู้เกี่ยวข้องในระยะยาว

2. การต่อต้านการทุจริตคอรัปชั่น

ตั้งแต่ปี 2554 บริษัทฯ ได้เข้าร่วมกับองค์กรกว่า 20 องค์กร
นำโดยหอการค้าไทยและสภาหอการค้าไทย จัดตั้งภาคีเครือข่ายต่อต้านคอร์รัปชั่นแห่งประเทศ
ในทางปฏิบัติภาย ในบริษัทเองได้มีการอบรมเพื่อปลูกฝังให้ทุกคนมีจิตสำนึก ทำงานด้วยความสุจริต
และหากพนักงานคนใดทำความดี
ก็มีการประกาศเชิดชูคุณงามความดีนี้ให้ทราบกันโดยทั่วเพื่อเป็นเกียรติและกระตุ้นให้พนักงานอื่น ๆ
เป็นตัวอย่างที่ดี

ปี 2556 บริษัทฯ ได้แสดงจุดยืนต่อเนื่องโดยการเข้าร่วมประกาศเจตนารมณ์แนวร่วมปฏิบัติ
(Collective Action Coalition) ของภาคเอกชนไทยในการต่อต้านการทุจริต
ซึ่งจัดทำโดยสมาคมส่งเสริมสถาบันกรรมการบริษัทไทย ร่วมกับหอการค้าไทย หอการค้านานาชาติ
สมาคมบริษัทจดทะเบียนไทย สมาคม ธนาคารไทย สภาธุรกิจตลาดทุนไทย
และสภาอุตสาหกรรมแห่งประเทศไทย

ปัจจุบัน บริษัทกำหนดนโยบายอย่างเป็นลายลักษณ์อักษร เพื่อสื่อสารไปยังกรรมการ ผู้บริหาร
พนักงาน และคู่ค้า
ตลอดจนคอยกำกับดูแลการปฎิบัติงานต่างๆของผู้ที่เกี่ยวข้องอย่างเข้มงวดเพื่อป้องกัน
ขัดขวางไม่ให้เกิดการทุจริตคอรัปชั่น นอกจากนี้ยังมีการตรวจสอบกิจกรรมที่สุ่มเสี่ยงตลอดเวลา

3. การเคารพสิทธิมนุษยชน

ด้านสิทธิมนุษยชนและการปฏิบัติต่อแรงงานอย่างเป็นธรรมและทัดเทียมต่อแรงงาน ท้องถิ่น
แรงงานทั่วไป
รวมทั้งแรงงานต่างด้าวโดยขึ้นทะเบียนอย่างถูกต้องตามกฎหมายของกระทรวงแรงงาน
ไม่ว่าจะเป็นค่าจ้างแรงงาน สวัสดิการต่างๆ
รวมทั้งจัดให้มีการฝึกอบรมเพื่อเพิ่มพูนทักษะในการทำงาน
ให้โอกาสแสดงศักยภาพเพื่อความเจริญก้าวหน้าของพนักงานทุกคน บริษัทฯ
ได้รับประกาศนียบัตรจากกรมสวัสดิการและคุ้มครองแรงงาน กระทรวงแรงงาน (The
Department of Labor Protection and Welfare from The Ministry of Labor)

4. การปฏิบัติต่อแรงงานอย่างเป็นธรรม

ทรัพยากรบุคคลเป็นปัจจัยสำคัญของธุรกิจในการสร้างมูลค่าเพิ่มและเพิ่มผลผลิต
บริษัทมุ่งมั่นที่จะปฏิบัติต่อพนักงานในทุกระดับอย่างเท่าเทียม ทั้งในด้านโอกาส ผลตอบแทน สวัสดิการ
และการพัฒนาศักยภาพของพนักงาน

บริษัทฯ มีการปรับปรุง และบูรณาการสภาพแวดล้อมการทำงาน ให้พนักงานมีคุณภาพชีวิตที่ดี
ทั้งอาชีวอนามัยที่ดี ความปลอดภัยขณะทำงาน บริษัทฯ
ยังได้รับประกาศเกียรติคุณมาตรฐานรับรองมากมายเช่น
เข้าร่วมโครงการรณรงค์ลดสถิติอุบัติเหตุจากการทำงานให้เป็นศูนย์ของกระทรวงแรงงาน

5. ความรับผิดชอบต่อผู้บริโภค

บริษัทฯ เป็นผู้ผลิตและจำหน่ายผลิตภัณฑ์สินค้าบริโภคโดยมีนโยบายดำเนินธุรกิจให้มี
มาตรฐานความสะอาด และปลอดภัย จนเป็นที่ยอมรับทั้งภายในประเทศ ได้รับประกาศนียบัตร
และใบรับรองมากมาย เช่น Certificate in the Program of Industrial Production
Process Improvement with Cleaner Technology จากมหาวิทยาลัยมหิดลร่วมกับ สวทช
(NSTDA) และองค์กรระดับนานาชาติมากมาย อาทิ HACCP, GMP, KOSHER, Q Mark, IFS,
BRC, Halal Certificate เป็นต้น รวมทั้งบริษัทฯ ยังมีหน่วยงานสายด่วนคุ้มครองผู้บริโภค
ที่เบอร์ 02 532 3572 เพื่อแสดงความรับผิดชอบในสินค้าของบริษัทฯต่อผู้บริโภคด้วย

6. ความรับผิดชอบต่อชุมชน สังคม และสิ่งแวดล้อม

บริษัทฯ ตระหนักเสมอว่าชุมชนและสังคมที่เข้มแข็งมีการพัฒนาที่ยั่งยืนนั้น
มีความสำคัญยิ่งในฐานะเป็นปัจจัยเอื้อต่อการดำเนินงานของธุรกิจ ดังนั้น บริษัทฯ
ได้เข้าไปมีส่วนร่วมส่งเสริมทั้งด้านกิจกรรมต่างๆ ของชุมชนรอบข้าง เช่น
ส่งเสริมงานประเพณีและวัฒนธรรมอันดี ของท้องถิ่น ดูแลและช่วยเหลือยามชุมชนต้องการ

[]

ในปี 2559 ที่ผ่านมาบริษัท ได้มอบเงินบริจาค ผลิตภัณฑ์ และสื่อการเรียนการสอนให้กับน้องๆ
ออทิสติก...บ้านเรียนชวนชื่น เพื่อส่งเสริมและพัฒนาคุณภาพชีวิตคนพิการให้มีอาชีพ

[] []

120 ปี และของดีเมืองสามนายพราน

[]

“มาลี” สนับสนุนงานสัมมนา “เริ่มต้นที่หัวใจ” ตอน สร้างโรงเรียน สร้างคน เมื่อวันเสาร์ที่ 26
พ.ย. 2559 ณ โรงแรม แมนดาริน โดยกิจกรรมสร้างสรรค์สังคมเพื่อสร้างความดี ร่วมกับ
ประชาชน และนักลงทุนทั่วไปได้รวมนํ้าใจสร้างความดี
เพื่อหารายได้นำไปสนับสนุนโรงเรียนและนักเรียนที่ขาดโอกาสในประเทศไทย
แก่โรงเรียนดังต่อไปนี้

1. โรงเรียนบ้านกรือซอ ที่อยู่ หมู่ที่ 4 ต. แว้ง อ.แว้ง จังหวัดนราธิวาส

2. โรงเรียนนิคมสร้างตนเองแว้ง สายโท 2 ที่อยู่ หมูที่ 1 บ้านควนแดง ต.โละจูด อ.แว้ง
จังหวัดนราธิวาส

3. โรงเรียนบ้านร่วมใจ ที่อยู่ หมู่ที่ 3 บ้านไอดีแย ต.ร่มไทร อ. สุคิริน จ. นราธิวาส

4. โรงเรียนบ้านนูโร๊ะ

5. โรงเรียนเวียงสุวรรณวิทยาคม

6. โรงเรียนนิคมพัฒนา 10

[]

  เกิดอุทกภัยครั้งร้ายแรงกับพี่น้องชาวใต้ ร่วมบริจาคช่วยเหลือผู้ประสบภัยภาคใต้

นอกจากนี้ ด้วยตระหนักดีถึงความรับผิดชอบต่อสังคมในกระบวนการธุรกิจ (CSR-in-process)
บริษัทได้ร่วมมือกับมูลนิธิเตียง จิราธิวัฒน์ สนับสนุนเกษตรกรที่เพาะปลูกสับปะรดนางแล
โดยบริษัทได้รับซื้อผลผลิตสับปะรดนางแล เพื่อนำมาผลิตเป็นน้ำสับปะรดพร้อมดื่ม
เพื่อพัฒนาอาชีพที่ยั่งยืน ให้แก่เกษตรกร อีกทั้งเป็นการอนุรักษ์ และสนับสนุนการปลูกสับปะรดนางแล
ที่ได้จดทะเบียนสิ่งบ่งชี้ทางภูมิศาสตร์ ซึ่งถือว่าเป็นสายพันธุ์ท้องถิ่น และเป็นมรดกของประเทศไทย
ซึ่งเป็นการพัฒนาอาชีพที่ยั่งยืนต่อทั้งสังคม และสิ่งแวลล้อม

ไม่เพียงการมีส่วนร่วมส่งเสริมกิจกรรมต่างๆของชุมชนและสังคมโดยทั่วไป
บริษัทฯยังได้ร่วมก่อตั้งและสนับสนุนโครงการที่เป็นประโยชน์แก่สังคมและประเทศชาติที่มีหอการค้าไทยเป็นแกนนำคือ
โครงการพี่ช่วยน้อง (Big Brother 50)
โครงการนี้จะทำให้เกิดการพัฒนาเป็นธุรกิจต้นแบบและสร้างแรงบันดาลใจให้กับผู้ประกอบการ SMEs
อื่นๆ ทำตามได้ด้วย ซึ่งจะนำไปสู่ความแข็งแกร่งและเจริญก้าวหน้าของประเทศต่อไป

[]

โครงการเกิดขึ้นจากโครงการสานพลังประชารัฐโดยมีความร่วมมือระหว่าง สสว. หอการค้าไทย
และ 14 องค์กร ซึ่งรวมถึงบริษัท มาลีกรุ๊ป จำกัด (มหาชน) ได้รับเกียรติให้เข้าร่วมโครงการนี้
เพื่อช่วยให้ธุรกิจ SMEs เติบโตได้อย่างแข็งแกร่งและยั่งยืน
โดยการถ่ายทอดความรู้และประสบการณ์ด้านต่างๆ เช่น การผลิต การตลาด การบัญชี
และการบริหารจัดการ รวมถึงการช่วยจัดหาแหล่งเงินทุน ตลอดจนช่วยให้ผู้ประกอบการ SMEs
สามารถสร้างแผนธุรกิจที่ยั่งยืนของตนเองได้ต่อไป นอกจากนี้ ผู้ประกอบการ SMEs
ที่เข้าร่วมยังได้สิทธิประโยชน์ที่จะเอื้อธุรกิจของตนอีกมากมาย

7. การดูแลรักษาสิ่งแวดล้อม

ด้วยกระบวนการผลิตของบริษัทซึ่งเป็นกระบวนการที่เกี่ยวข้องกับธุรกิจการเกษตร
และการแปรรูปวัตถุดิบทางการเกษตร์ให้เป็นผลิตภัณฑ์ที่มีคุณภาพให้กับผู้บริโภค
ด้วยกระบวนการผลิตที่ทันสมัย ได้มาตรฐานระดับโลก ทั้งนี้
ภายใต้กระบวนการผลิตของบริษัทนั้นบริษัทได้ให้ความสำคัญของความรับผิดชอบต่อสังคม
และสิ่งแวดล้อม โดยได้จัดทำกิจกรรม CSR in process ในกระบวนการผลิตของบริษัท

บริษัทฯ ได้นำเทคโนโลยีปรับปรุงระบบบำบัดน้ำเสียให้มีประสิทธิภาพ
จนได้รับรางวัลโรงงานดีเด่นด้านสิ่งแวดล้อมปี 2537, 2538 และ 2540
จากการประกวดโรงงานอุตสาหกรรม จังหวัดนครปฐม,
รางวัลโรงงานพิทักษ์สิ่งแวดล้อมทางน้ำดีเด่นปี 2537 จากคณะกรรมการ
โครงการอุตสาหกรรมพิทักษ์สิ่งแวดล้อม, ได้รับรางวัล Social Responsibility Mark
ที่กระทรวง พาณิชย์มอบให้แก่บริษัทที่รับผิดชอบต่อสังคมและสิ่งแวดล้อม เมื่อวันที่ 15 พฤษภาคม
2552

รางวัลชนะเลิศ Thailand Energy Awards 2008 จาก กระทรวงพลังงาน ประเภท
โครงการพลังงานหมุนเวียนที่ไม่เชื่อมโยงกับระบบสายส่งไฟฟ้า (Off-Grid) ของกรมพัฒนา
พลังงานทดแทนและอนุรักษ์พลังงาน (พพ.) กระทรวงพลังงาน
ซึ่งผลิตจากกระบวนการน้ำเสียและเศษพืชผลเกษตร
ได้รับเกียรติจากท่านรัฐมนตรีว่าการกระทรวงพลังงานเป็นประธานมอบรางวัล ณ
สถาบันวิจัยจุฬาภรณ์

รางวัลรองชนะเลิศ Asean Energy Awards 2008 จากโครงการพัฒนาระบบก๊าซชีวภาพแบบ
UASB (Pond Type) ซึ่งผลิตจากกระบวนการ น้ำเสียและเศษพืชผลเกษตร

ทั้งสองโครงการเป็นโครงการช่วยรักษาสิ่งแวดล้อมโดยสามารถกำจัดเศษซากจากขบวนการผลิตโดยไม่ก่อให้เกิดมลภาวะใดๆ
ผลพลอยได้จากโครงการนี้ยังได้พลังงานทดแทนใช้ในกระบวนการผลิตของโรงงาน
สามารถประหยัดค่าพลังงานไฟฟ้า, ค่าพลังงานจากน้ำมันเตา คิดเป็นเงินได้กว่าสิบล้านบาทต่อปี
มีผลทำให้บริษัทฯ สามารถลดต้นทุนการผลิต แบบยั่งยืนได้อีกทางหนึ่ง

รางวัลยอดเยี่ยมประเภทอาหารจากพืช จากกรมโรงงานอุตสาหกรรม ในการเข้าร่วม
โครงการที่เพิ่มคุณค่าและพัฒนาเทคโนโลยีการจัดการของเสียภายในโรงงานอุตสาหกรรม
อาหารจากพืช ปี 2554 เมื่อวันที่ 10 มกราคม 2555

โครงการทดลองเลี้ยงสาหร่าย บริษัทฯ มีนโยบายในการดำเนินธุรกิจ
โดยให้มีของเสียจากกระบวนการน้อยที่สุด จนถึงเป็น Zero waste และนำของเสียมาใช้ประโยชน์
ซึ่งปัจจุบันของเสียที่ได้จากกระบวนการผลิตมีปริมาณน้ำทิ้ง (fluent) ไม่น้อยกว่า 1,000
ลูกบาศก์เมตรต่อวัน และมีก๊าซจากกระบวนการเผาไหม้ (flue gas)
จากการผลิตไอน้ำจำนวณมาก จากนโยบายข้างต้น ทางบริษัทฯ
จึงมีความประสงค์ที่จะทำการทดลองเพาะเลี้ยงสาหร่ายในระดับสาธิตโดยการนำน้ำทิ้ง และ flue
gas มาใช้ในการเลี้ยงสาหร่ายสไปรูลินา
ซึ่งจะเป็นการลดของเสียสู่สิ่งแวดล้อมโดยจะเกิดประโยชน์กับสาธารณะโดยรวม
ทั้งนี้ยังมีแผนการเผยแพร่ความรู้สู่สาธารณะที่สนใจ
ในการดำเนินการต้องใช้ความเชี่ยวชาญเฉพาะด้านทางเทคโนโลยีชีวภาพ
จึงได้ว่าจ้างให้คณะวิจัยจากฝ่ายวิทยาศาสตร์ชีวภาพ (ฝวช.)
สถาบันวิจัยวิทยาสาสตร์และเทคโนโลยีแห่งประเทศไทย (วว.) การดำเนินการวิจัย
พัฒนาการเพราะเลี้ยงสาหร่ายสไปรูลินาด้วยกระบวนการผลิตร่วม (co-process)
และคณะทำงานวิจัยของบริษัทเป็นผู้รับถ่ายทอดเทคโนโลยีมาดำเนินการวิจัยต่อและรักษาระบบการเพาะเลี้ยงเพื่อจัดแสดง
และให้ความรู้แก่สาธารณะชนต่อไป

ทั้งนี้ แม้ว่าโครงการที่กล่าวมาข้างต้น บริษัทได้ดำเนินการมาในอดีต
ปัจจุบันบริษัทยังคงดำเนินโครงการเหล่านี้อย่างต่อเนื่อง ทั้งโครงการบำบัดน้ำเสียของบริษัท
โครงการโครงการพัฒนาระบบก๊าซชีวภาพแบบ UASB (Pond Type)
และโครงการทดลองเลี้ยงสาหร่าย เนื่องจาก บริษัทตระหนักดีว่าการดูแลรักษา
และเอาใจใส่ต่อชุมชน สิ่งแวดล้อม เป็นสิ่งสำคัญที่บริษัทต้องให้ความสำคัญในการดำเนินธุรกิจ

8. การเผยแพร่นวัตกรรมจากการดำเนินความรับผิดชอบต่อสังคม

บริษัทฯ ได้พัฒนาความรู้ที่เกิดจากประสบการณ์การดำเนินงานและนำมาเผยแพร่ให้แก่บริษัทฯ
และหน่วยงานที่สนใจ โดยมีบริษัทฯและหน่วยงานที่สนใจขอเข้าเยี่ยมชมเป็นกรณีศึกษาเสมอ ได้แก่
โครงการการพัฒนาระบบก๊าซชีวภาพแบบ UASB (Pond Type) ซึ่งผลิตจากกระบวนการน้ำเสีย
เศษพืชผลเกษตร และกากน้ำตาลช่วยประหยัดค่าพลังงานไฟฟ้า และค่าพลังงานจากน้ำมันเตา

[]

[]

13) การควบคุมภายในและการบริหารจัดการความเสี่ยง

ตามหลักการกำกับดูแลกิจการที่ดี (Good Corporate Governance)
คณะกรรมการของบริษัทได้ให้ความสำคัญต่อการควบคุมภายในอย่างต่อเนื่อง
โดยมอบหมายให้คณะกรรมการตรวจสอบซึ่งประกอบไปด้วยกรรมการอิสระ
เป็นผู้สอบทานการประเมินระบบการควบคุมภายใน
โดยมีฝ่ายตรวจสอบภายในที่มีความเป็นอิสระจากฝ่ายบริหาร
รายงานตรงต่อคณะกรรมการตรวจสอบทำหน้าที่สอบทานการปฏิบัติงานในฝ่ายต่างๆของบริษัทและบริษัทย่อยตามแผนงานตรวจสอบประจำปีที่ได้รับอนุมัติจากคณะกรรมการตรวจสอบ
เพื่อให้มั่นใจว่าการบริหารงานจะบรรลุตามวัตถุประสงค์ของบริษัทฯ

คณะกรรมการบริษัทและผู้บริหารมีความเห็นว่า
การควบคุมภายในของบริษัทมีความเพียงพอและมีประสิทธิผล ดังนี้

1.  การปฏิบัติงานบรรลุตามวัตถุประสงค์อย่างมีประสิทธิภาพและประสิทธิผล

2.  มีการบริหารความเสี่ยงขององค์กรอย่างทั่วถึงและมีประสิทธิภาพ

3.  ระบบสารสนเทศ ข้อมูลที่มีความสำคัญทางด้านการเงิน
    การบริหารและการดำเนินงานมีความน่าเชื่อถือ ครบถ้วน ถูกต้อง และทันเวลา

4.  มีระบบการป้องกันควบคุมดูแลทรัพย์สิน บุคลากร
    รวมทั้งข้อมูลในระบบสารสนเทศอย่างปลอดภัยเหมาะสม

5.  การดำเนินงานและการปฏิบัติงานเป็นไปตามนโยบาย กฎ ระเบียบ
    ข้อกำหนดที่สอดคล้องกับกฎหมายและข้อบังคับอื่นๆที่เกี่ยวข้องกับการดำเนินธุรกิจของบริษัท

14) รายการระหว่างกัน

  ในการพิจารณาความสัมพันธ์ระหว่างบุคคลหรือกิจการที่เกี่ยวข้องกันกับบริษัทแต่ละรายการ บริษัทฯ
  คำนึงถึงเนื้อหาของความสัมพันธ์มากกว่ารูปแบบทางกฎหมาย

  บริษัทฯ มีรายการบัญชีกับบุคคล บริษัทย่อยและกิจการที่เกี่ยวข้อง ดังนี้

+---------------------+---+-----------------------+---+--------------------+
| กิจการที่เกี่ยวข้องกัน     |   | ลักษณะธุรกิจ             |   | ลักษณะความสัมพันธ์     |
+---------------------+---+-----------------------+---+--------------------+
| บริษัทย่อยทางตรง       |   |                       |   |                    |
+---------------------+---+-----------------------+---+--------------------+
| บริษัท มาลี            |   | ผู้จัดจำหน่าย             |   | ผู้ถือหุ้น/กรรมการร่วมกัน |
| เอ็นเตอร์ไพรส์ จำกัด    |   |                       |   |                    |
+---------------------+---+-----------------------+---+--------------------+
| บริษัท อะกริ ซอล จำกัด  |   | ผู้ผลิตและจัดจำหน่าย       |   | ผู้ถือหุ้น/กรรมการร่วมกัน |
+---------------------+---+-----------------------+---+--------------------+
| บริษัท ไอคอน ฟู้ดส์ จำกัด |   | ผู้จัดจำหน่าย             |   | ผู้ถือหุ้น/กรรมการร่วมกัน |
|                     |   | (ปัจจุบันไม่ดำเนินกิจการ)   |   |                    |
+---------------------+---+-----------------------+---+--------------------+
| บริษัท มาลี ฮาเวสท์     |   | การลงทุน               |   | ผู้ถือหุ้น/กรรมการร่วมกัน |
| จำกัด                |   |                       |   |                    |
+---------------------+---+-----------------------+---+--------------------+
| บริษัทย่อยทางอ้อม       |   |                       |   |                    |
+---------------------+---+-----------------------+---+--------------------+
| บริษัท ล้านช้างฟาร์ม     |   | ผู้ผลิตและจัด             |   | กรรมการร่วมกัน       |
| จำกัด (ถือหุ้นโดย       |   | จำหน่ายพืชผลทางการเกษตร |   |                    |
| ริษับษัทส)             |   |                       |   |                    |
+---------------------+---+-----------------------+---+--------------------+
|   บริษัท มาลี ฮาเวสท์   |   |                       |   |                    |
|   จำกัด ร้อยละ 70     |   |                       |   |                    |
+---------------------+---+-----------------------+---+--------------------+
|   ของทุนจดทะเบียน)    |   |                       |   |                    |
+---------------------+---+-----------------------+---+--------------------+
| การร่วมค้า            |   |                       |   |                    |
+---------------------+---+-----------------------+---+--------------------+
| MONDE MALEE         |   | ผู้นำเข้า                |   | ผู้ถือหุ้น              |
| BEVERAGE            |   | ผลิตภัณฑ์อาหารและเครื่องดื่ม |   |                    |
+---------------------+---+-----------------------+---+--------------------+
|   CORPORATION       |   | เพื่อจ                  |   |                    |
|                     |   | ัดจำหน่ายในประเทศฟิลิปปินส์ |   |                    |
+---------------------+---+-----------------------+---+--------------------+
|   (                 |   |                       |   |                    |
| จัดตั้งในประเทศฟิลิปปินส์) |   |                       |   |                    |
+---------------------+---+-----------------------+---+--------------------+
| บริษัท เมก้า มาลี จำกัด  |   | วิจัยและพัฒนา            |   | ผู้ถือหุ้น              |
|                     |   | ผลิตภัณฑ์อาหารและเครื่องดื่ม |   |                    |
+---------------------+---+-----------------------+---+--------------------+
| กิจการที่เกี่ยวข้องกัน     |   |                       |   |                    |
+---------------------+---+-----------------------+---+--------------------+
| บริษัท เอบิโก้ โฮลดิ้ง    |   | บริษัทโฮลดิ้ง (การลงทุน)   |   | เป็นผู้ถือหุ้นใ          |
| จำกัด (มหาชน)        |   |                       |   | นบริษัท/กรรมการร่วมกัน |
+---------------------+---+-----------------------+---+--------------------+
| บริษัท เอบิโก้ แลนด์     |   | พัฒน                   |   | กรรมการร่วมกัน       |
| จำกัด                |   | าที่ดิน/ให้เช่าอสังหาริมทรัพย์ |   |                    |
+---------------------+---+-----------------------+---+--------------------+
| บริษัท เอบิโก้ แดรี่ฟาร์ม  |   | รับจ้าง                 |   | บริษัทใ              |
| จำกัด                |   | ผลิตนมและน้ำผลไม้สำเร็จรูป |   | นเครือ/กรรมการร่วมกัน |
+---------------------+---+-----------------------+---+--------------------+
| บริษัท นมโชคชัย จำกัด   |   | เจ้า                   |   | เกี่ยวข้องกับ บมจ.     |
|                     |   | ของเดิมลิขสิทธิ์นมตราโชคชัย |   | เอบิโก้ โฮลดิ้ง        |
+---------------------+---+-----------------------+---+--------------------+
|                     |   | (ปัจจุบันไม่ดำเนินกิจการ)   |   |                    |
+---------------------+---+-----------------------+---+--------------------+
| บริษัท พีพีโอ ฟาร์ม จำกัด |   | ฟา                    |   | กรรมการร่วมกัน       |
|                     |   | ร์มโคนมและจำหน่ายน้ำนมดิบ |   |                    |
+---------------------+---+-----------------------+---+--------------------+
| MONDE NISSIN        |   | ผู้ผลิตและจำหน่ายบะห      |   | ผู้ร่วมค้า             |
| CORPORATION         |   | มี่กึ่งสำเร็จรูปและบิสกิตบิสกิต |   |                    |
+---------------------+---+-----------------------+---+--------------------+
| บริษัท สไปร์ซซี่ ดิสก์     |   | ดนตรีและการบันเทิง       |   | กรรมการร่วมกัน       |
| จำกัด                |   |                       |   |                    |
+---------------------+---+-----------------------+---+--------------------+

  ในระหว่างปี บริษัทมีรายการธุรกิจที่สำคัญกับบริษัทย่อยและกิจการที่เกี่ยวข้องกัน
  รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างบริษัทและบริษัทเหล่านั้น
  ซึ่งเป็นไปตามปกติธุรกิจ โดยสามารถสรุปได้ดังนี้

[TABLE]

  ยอดคงค้างระหว่างบริษัทฯ กับบริษัทย่อยและกิจการที่เกี่ยวข้องกัน ณ วันที่ 31 ธันวาคม 2559
  และ 2558 มีรายละเอียดดังนี้

+------------------------+---------+---+---------+---+---------+---+---------+
|                        |   บาท   |   |         |   |         |   |         |
+------------------------+---------+---+---------+---+---------+---+---------+
|                        | งบกา    |   |         |   | งบกา    |   |         |
|                        | รเงินรวม |   |         |   | รเงินเฉพ |   |         |
|                        |         |   |         |   | าะกิจการ |   |         |
+------------------------+---------+---+---------+---+---------+---+---------+
|                        | 2559    |   | 2558    |   |   2559  |   |   2558  |
+------------------------+---------+---+---------+---+---------+---+---------+
| ลูกหนี้การค้า              |         |   |         |   |         |   |         |
+------------------------+---------+---+---------+---+---------+---+---------+
| บริษัทย่อย                |         |   |         |   |         |   |         |
+------------------------+---------+---+---------+---+---------+---+---------+
|   บริษัท มาลี เอ็นเตอร์ไพรส์ | -       |   | -       |   | 254,    |   | 325,    |
|   จำกัด                 |         |   |         |   | 936,235 |   | 917,480 |
+------------------------+---------+---+---------+---+---------+---+---------+
| ลูกหนี้อื่น                 |         |   |         |   |         |   |         |
+------------------------+---------+---+---------+---+---------+---+---------+
| บริษัทย่อย                |         |   |         |   |         |   |         |
+------------------------+---------+---+---------+---+---------+---+---------+
|   บริษัท มาลี เอ็นเตอร์ไพรส์ | -       |   | -       |   | 6,      |   | 8,      |
|   จำกัด                 |         |   |         |   | 703,042 |   | 492,100 |
+------------------------+---------+---+---------+---+---------+---+---------+
| การร่วมค้า               |         |   |         |   |         |   |         |
+------------------------+---------+---+---------+---+---------+---+---------+
|   บริษัท เมก้า มาลี จำกัด   | 56,730  |   | -       |   | 56,730  |   | -       |
+------------------------+---------+---+---------+---+---------+---+---------+
| กิจการที่เกี่ยวข้องกัน        |         |   |         |   |         |   |         |
+------------------------+---------+---+---------+---+---------+---+---------+
|   บริษัท เอบิโก้ แดรี่ฟาร์ม   | 855,103 |   | 3,      |   | 855,103 |   | 3,      |
|   จำกัด                 |         |   | 537,455 |   |         |   | 537,455 |
+------------------------+---------+---+---------+---+---------+---+---------+
| เงินให้กู้ยืมระยะยาว        |         |   |         |   |         |   |         |
+------------------------+---------+---+---------+---+---------+---+---------+
| บริษัทย่อย                |         |   |         |   |         |   |         |
+------------------------+---------+---+---------+---+---------+---+---------+
|   บริษัท มาลี ฮาเวสท์ จำกัด | -       |   | -       |   | 26,     |   | 34,     |
|                        |         |   |         |   | 329,926 |   | 173,351 |
+------------------------+---------+---+---------+---+---------+---+---------+
| เงินมัดจำ                |         |   |         |   |         |   |         |
+------------------------+---------+---+---------+---+---------+---+---------+
| กิจการที่เกี่ยวข้องกัน        |         |   |         |   |         |   |         |
+------------------------+---------+---+---------+---+---------+---+---------+
|   บริษัท เอบิโก้ แลนด์ จำกัด | 8,      |   | 5,      |   | 5,      |   | 5,      |
|                        | 124,800 |   | 451,800 |   | 451,800 |   | 451,800 |
+------------------------+---------+---+---------+---+---------+---+---------+
| เจ้าหนี้การค้า             |         |   |         |   |         |   |         |
+------------------------+---------+---+---------+---+---------+---+---------+
| บริษัทย่อย                |         |   |         |   |         |   |         |
+------------------------+---------+---+---------+---+---------+---+---------+
|   บริษัท มาลี เอ็นเตอร์ไพรส์ | -       |   | -       |   | 815,432 |   | 759,031 |
|   จำกัด                 |         |   |         |   |         |   |         |
+------------------------+---------+---+---------+---+---------+---+---------+
|   บริษัท อะกริ ซอล จำกัด   | -       |   | -       |   | 14,     |   | 70,     |
|                        |         |   |         |   | 244,867 |   | 548,844 |
+------------------------+---------+---+---------+---+---------+---+---------+
|   บริษัท ล้านช้างฟาร์ม จำกัด | -       |   | -       |   | -       |   | 11,     |
|                        |         |   |         |   |         |   | 460,802 |
+------------------------+---------+---+---------+---+---------+---+---------+
|   รวม                  | -       |   | -       |   | 15,     |   | 82,     |
|                        |         |   |         |   | 060,299 |   | 768,677 |
+------------------------+---------+---+---------+---+---------+---+---------+
| กิจการที่เกี่ยวข้องกัน        |         |   |         |   |         |   |         |
+------------------------+---------+---+---------+---+---------+---+---------+
|   บริษัท เอบิโก้ แดรี่ฟาร์ม   | 18,     |   | 17,     |   | 18,     |   | 17,     |
|   จำกัด                 | 571,124 |   | 173,009 |   | 571,124 |   | 137,217 |
+------------------------+---------+---+---------+---+---------+---+---------+
| เจ้าหนี้อื่น                |         |   |         |   |         |   |         |
+------------------------+---------+---+---------+---+---------+---+---------+
| บริษัทย่อย                |         |   |         |   |         |   |         |
+------------------------+---------+---+---------+---+---------+---+---------+
|   บริษัท มาลี เอ็นเตอร์ไพรส์ | -       |   | -       |   | 426,076 |   | 1,      |
|   จำกัด                 |         |   |         |   |         |   | 561,068 |
+------------------------+---------+---+---------+---+---------+---+---------+
|   บริษัท อะกริ ซอล จำกัด   | -       |   | -       |   | 1,      |   | 1,      |
|                        |         |   |         |   | 400,568 |   | 194,059 |
+------------------------+---------+---+---------+---+---------+---+---------+
|   รวม                  | -       |   | -       |   | 1,      |   | 2,      |
|                        |         |   |         |   | 826,644 |   | 755,127 |
+------------------------+---------+---+---------+---+---------+---+---------+
| กิจการที่เกี่ยวข้องกัน        |         |   |         |   |         |   |         |
+------------------------+---------+---+---------+---+---------+---+---------+
|   บริษัท เอบิโก้ แลนด์ จำกัด | 3,000   |   | 109,996 |   | -       |   | 109,996 |
+------------------------+---------+---+---------+---+---------+---+---------+
|   บริษัท เอบิโก้ แดรี่ฟาร์ม   | 53,318  |   | -       |   | 53,318  |   | -       |
|   จำกัด                 |         |   |         |   |         |   |         |
+------------------------+---------+---+---------+---+---------+---+---------+
|   บริษัท สไปร์ซซี่ ดิสก์ จำกัด | 4,      |   | -       |   | 4,      |   | -       |
|                        | 116,023 |   |         |   | 116,023 |   |         |
+------------------------+---------+---+---------+---+---------+---+---------+
|   รวม                  | 4,      |   | 109,996 |   | 4,      |   | 109,996 |
|                        | 172,341 |   |         |   | 169,341 |   |         |
+------------------------+---------+---+---------+---+---------+---+---------+
| เงินกู้ยืมระยะสั้น           |         |   |         |   |         |   |         |
+------------------------+---------+---+---------+---+---------+---+---------+
| บริษัทย่อย                |         |   |         |   |         |   |         |
+------------------------+---------+---+---------+---+---------+---+---------+
|   บริษัท อะกริ ซอล จำกัด   | -       |   | -       |   | -       |   | 42,     |
|                        |         |   |         |   |         |   | 000,000 |
+------------------------+---------+---+---------+---+---------+---+---------+